text:
Portia Simpson-Miller
Ni Portia Lucretia Simpson-Miller, (naiyanak idi 12 Disiembre 1945), ket Hamaikana a politoko ket isu idi ti Kangrunaan a MInistro tiHamaika manipud idi Marso 2006 aginggana idi Septiembre 2007 ken manen manippud idi 5 Enero 2012 aginggana idi 3 Marso 2016.[1]
Dagiti nagibasaran[urnosen | urnosen ti taudan]
- ^ "Thousands gather for Simpson Miller's Swearing-in". Jamaica-gleaner.com. Naala idi 2013-02-03.
Dagiti silpo ti ruar[urnosen | urnosen ti taudan]
Midia a mainaig kenni Portia Simpson-Miller iti Wikimedia Commons


c: text/html

text:
1Ipalagipmo kadagiti agdengngeg kenka a rebbengda ti agtungpal kadagiti turayen ken pannakabagi ti gobierno. Sisasaganada koma nga agaramid iti naimbag. 2Ibagam kadakuada a dida mamadpadakes wenno makiringgor, no di ket naparbeng ken mannakigayyemda koma. Natakneng koma a kanayon ti pannakilangenda iti amin a tattao. 3Ta maag, nasukir ken nayaw-awantayo met idi. Tinagabunatayo ti nadumaduma a kita ti tarigagay ken paggarteman. Nagbiagtayo iti dakes a panagem ken apal. Ginuradatayo dagiti sabsabali ket ginuratayo met ida. 4Ngem idi naiparang ti asi ken ayat ti Dios a Mangisalakan kadatayo, 5insalakannatayo, saan a gapu iti aniaman a nasayaat nga inaramidtayo no di ket gapu iti asina kadatayo. Wen, naisalakantayo babaen iti panangugasna iti danum, ket gapu iti daytoy, naipasngaytay iti baro a biag babaen iti Espiritu Santo. 6Sibubuslon nga inted ti Dios ti Espiritu Santo babaen ken ni Jesu-Cristo a Mangisalakan kadatayo 7tapno babaen iti paraburna, mapalintegtay iti sangoanan ti Dios ket maaddaantay iti biag nga agnanayon a namnamatayo. 8Pudno dagitoy a pannursuro. Kayatko a yunay-unaymo dagitoy a bambanag tapno dagiti mamati iti Dios nareggetda nga agaramid iti naimbag. Nasayaat ken naserbi dagitoy a pammagbaga iti amin. 9Ngem adaywam dagiti minamaag a panagsusuppiat, dagiti saan nga aggibus a pakasaritaan dagiti kapuonan, panagsususik ken panagsusuppiat maipapan iti Linteg. Awan serserbi dagitoy ket awan maitedda. 10No maipapan iti tao a pagtaudan ti panagsisina, ballaagam iti maminsan wenno mamindua ket no di pay la dumngeg, saanmon a pakibiangan. 11Mabigbigmo a dakes ti panagbiag dayta a tao, ket dagiti basolna ti mismo a mangipaneknek iti panagbiddutna. 12Apaman a maibaonko kenka ni Artemas wenno ni Tikico, ikarigatam ti umay kaniak idiay Nicopolis, ta napanunotko a palabasen sadiay ti tiempo ti lam-ek. 13Ikagumaam a tulongan ni abogado Zenas ken ni Apolos tapno mairubbuatda ti biaheda. Kitaem ta adda koma amin a masapulda. 14Masapul a sursuroen dagiti tattaotayo nga agaramid iti naimbag tapno makatulongda iti pudno a pakasapulan ken agbiagda a naserbi. 15Komustaka kano kuna dagiti amin a kakaduak ditoy. Pakomustaam met dagiti gagayyem iti pammati a mangipatpateg kadatayo. Sapay koma ta adda kadakay amin ti parabur ti Dios.
Copyright
Learn More

robotstxt: allowed

filter: keep


text:
WORKSHEET
WORKSHEET
Komusta ti Panagkawkawesmo?
Kanayonan Manipud iti Daytoy a Koleksion
Pannakigayyem Wenno Panag-flirt?
Ti ibaga ti maysa, nga ipapanna a nainggayyeman, ket mabalin nga ibilang ti dadduma a panag-flirt. Kasanom a maliklikan ti makai-send iti mensahe nga adda sabali a kaipapananna?
Dagiti Tip iti Panagsursuro iti Lengguahe
Kasapulan ti praktis, tiempo, ken panagporsegi iti panagsursuro iti lengguahe. Makatulong daytoy a worksheet iti panagsursurom iti sabali a lengguahe.
No Kasapulam ti Privacy
—Ania ti Aramidem?
Ammuem no kasano a manayonan ti panagtalek kenka dagiti nagannakmo.


text:
Isuroyo Dagiti Annakyo
Naimonka Kadi? Kasta Dagiti Kakabsat ni Jose
PAGSARITAANTAYO no ania ti kayat a sawen ti panagimon. Adda kadi tao a dimo magustuan gapu ta ibagbaga dagiti dadduma nga isu ket nasingpet, guapo, wenno intelihente? *— Bueno, kasta ti mapasamak no pagimonam ti maysa.
Rumsua ti imon iti uneg ti pamilia no dagiti nagannak adda paboranda nga anakda. Dakamaten ti Biblia ti maysa a pamilia a naaddaan iti dakkel a parikut gapu iti imon. Usigentayo ti problema a pinataudna ken ti maadaltayo iti dayta a pasamak.
Ni Jose ti maika-11 nga anak ni Jacob, ken nagimonan dagiti kakabsatna iti ama. Ammom kadi no apay?— Gapu ta isu ti paborito ni amada a Jacob. Kas pagarigan, nagpaaramid ni Jacob iti napintas a garitgaritan a kagay para ken Jose. Kasta unay ti panagayat ni Jacob kenni Jose “agsipud ta isu idi ti anak iti kinalakayna” ken ti inauna nga anakda iti dungdunguenna nga asawa a ni Raquel.
Kuna ti Biblia nga ‘idi nakita ti kakabsatna nga isu inayat ni amada nga ad-adda, ginurada ni Jose.’ Maysa nga aldaw, imbaga ni Jose iti pamiliada a natagtagainepna a nagrukbabda kenkuana, agraman ti mismo nga amada. “Nagimon kenkuana ti kakabsatna,” kuna ti Biblia, ket nakapungtot uray ti amada gapu iti panangisalaysayna iti kasta a tagtagainep.—Genesis 37:1-11.
Idi agangay, idi agtawen ni Jose iti 17, adda dagiti kakabsatna iti adayo a lugar a mangipaspastor kadagiti karnero ken kalding a taraken ti pamiliada. Gapuna, ni Jacob imbaonna ni Jose tapno mapanna kitaen ti kasasaadda. Ammom kadi no ania ti kayat nga aramiden kenkuana ti kaaduan kadagiti kakabsatna idi makitada a sumungsungad?— Kayatda a papatayen! Ngem nagkedked ti dua a kabsatna, da Ruben ken Juda.
Idi adda dagiti lumabas a negosiante nga agturong idiay Egipto, kinuna ni Juda: “Ilakotayo.” Kasta ngarud ti inaramidda. Kalpasanna, nangpartida iti kalding sada insawsaw ti kagay ni Jose iti dara dayta a kalding. Idi impakitada ti kagay iti amada, inyikkisna: ‘Maysa la ketdi a nadamsak nga atap nga animal ti nangalun-on ken Jose!’—Genesis 37:12-36.
Idi agangay, naay-ayo ken Jose ti agturay iti Egipto a ni Faraon. Nailawlawagna ngamin ti kaipapanan ti dua kadagiti natagtagainep ni Faraon babaen ti tulong ti Dios. Ti umuna a tagtagainep ket maipapan iti pito a nasalun-at a baka ken pito a masakit a baka. Ti maikadua a tagtagainep ket maipapan iti pito a namnamsek a dawa ken pito a naippes a dawa. Kinuna ni Jose a dagita a tagtagainep agpada nga ipakpakaunada ti pito a tawen ti nabunga nga apit a sarunuen ti pito a tawen a bisin. Gapuna, imbilin ni Faraon a maisaad ni Jose kas mangimaton iti pannakaurnong dagiti taraon bayat dagiti tawen ti nawadwad nga apit tapno masaganaan ti dumteng a bisin.
Idi dimteng ti bisin, nagkasapulan iti taraon ti pamilia da Jose, nga agnanaed iti adayo a lugar. Gapuna, imbaon ni Jacob ti sangapulo a manong ni Jose tapno mapanda mangala iti taraon idiay Egipto. Nakasaritada ni Jose, ngem dida nabigbig. Saan nga imbaga ni Jose ti pudno a kinasiasinona, ket sinubokna dagiti kakabsatna. Nakitana ti panagbabawida iti di umiso a panangtratoda idi kenkuana. Kalpasanna, inyam-ammo met laeng ni Jose ti kinasiasinona. Nagiinnarakupda ken anian a ragsakda a nagkikita!—Genesis, kapitulo 40 agingga iti 45.
Ania ti naadalmo maipapan iti panagimon sigun iti daytoy a salaysay ti Biblia?— Ti imon ket mangyeg iti dakkel a parikut, a mabalin pay ketdi a mangituggod iti maysa tapno dangranna ti mismo a kabsatna! Basaentayo ti Aramid 5:17, 18 ken Aramid 7:54-59 ket kitaentayo no ania ti inaramid dagiti tattao kadagiti adalan ni Jesus gapu iti imon.— Kalpasan a mabasam daytoy, maawatam kadin no apay a nasken a liklikantayo ti agimon?—
Nagbiag ni Jose iti 110 a tawen. Naaddaan kadagiti annak, appo, ken appo iti tumeng. Masiguradotayo a masansan nga insuro kadakuada ni Jose nga ayatenda ti maysa ken maysa ket liklikanda ti agiinnimon.—Genesis 50:22, 23, 26.
^ par. 3 No adda ubing a kaduayo nga agbasa, ti uged ket pammalagip nga agsardengkayo biit ken paregtaenyo nga iyebkasna ti kapanunotanna.


text:
1986
Ti 1986 ket maysa a kadawyan a tawen a nangrugi iti Mierkoles iti kalendario a Gregoriano (dominikal a letra E).
Dagiti linaon
Paspasamak[urnosen | urnosen ti taudan]
Pebrero[urnosen | urnosen ti taudan]
- Pebrero 7 – nagpatingga ti 28 a tawen a panagturay ti pamilia ni Presidente Jean-Claude Duvalier ti Haiti, idi pumanaw iti pagilianna.
- Pebrero 22 – nangrugi ti Rebolusion ti Bileg ti Tattao idiay Filipinas tapno mangikkat iti opisina ni Ferdinand Marcos.
- Pebrero 25 – Rebolusion iti EDSA: napatapuak ni Presidente Ferdinand Marcos ti Filipinas iti poder kalpasan ti panagturayna iti 20 a tawen, timmakias iti Palacio ti Malacaniang ket naipan iti Estados Unidos kas maysa nga eksilo; nagbalin ni Corazon Aquino a kaunaan a babai a presidente ti Filipinas.
Naipasngay[urnosen | urnosen ti taudan]
- Enero 4 – Katrina Halili, Filipina nga aktres
- Marso 24 – Nathalia Dill, artista manipud idiay Brasil
- Hulio 2 – Lindsay Lohan, Amerikana nga aktres ken kumakanta
- Hunio 11 – Shia LaBeouf, Amerikano nga aktor
- Hunio 12 – Carla Abellana, Filipina nga aktres
- Hulio 1 – Agnes Monica, kumakanta manipud idiay Indonesia
- Hulio 12 – Lindsay Lohan, Amerikanang aktres ken kumakanta
- Agosto 21 - Usain Bolt, Hamaikano nga atletiko
- Agosto 31 – Rachelle Ann Go, maysa nga artista
- Septiembre 12 – Emmy Rossum, Amerikana nga aktres ken kumakanta
- Septiembre 25 – Ryu Jun-yeol, taga-Abagatan a Korea nga aktor
- Nobiembre 3 – Jasmine Trias, Amerikana a kumakanta
Pimmusay[urnosen | urnosen ti taudan]
- Enero 10 – Jaroslav Seifert, Tseko a mannurat, nagungunaan ti Premio Nobel iti Literatura (naipasngay 1901)
- Enero 16 – Herbert W. Armstrong, nagpundar ti Worldwide Church of God (naipasngay 1892)
- Marso 10 – Ray Milland, Gales nga aktor (naipasngay 1907)
- Marso 30 – James Cagney, Amerikano nga aktor (naipasngay 1899)
- Abril 1 – Erik Bruhn, Danes a sumasala ti balet (naipasngay 1928)
- Abril 14 – Simone de Beauvoir, Pranses a peminista a mannurat (naipasngay 1908)
- Abril 26 – Broderick Crawford, Amerikano nga aktor (naipasngay 1911)
- Hunio 14 – Jorge Luis Borges, Arhentino a mannurat (naipasngay 1899)
- Nobiembre 29 – Cary Grant, Ingles-Amerikano nga aktor (naipasngay 1904)


text:
Agpatulongka
“Addaankami kadagiti nagsayaat a gagayyem iti kongregasionmi. Nadungngo ken sisasaganada a tumulong. Imbilangdakami a kasla pudno a kapamiliada.”—LIZAAN, INA TI DUA A TIN-EDYER.
Ti karit.
Kinuna ni Alina, nga addaan iti dua a babbarito: “Ti bannog ken ti kanayon a kurang a tiempo ti kadakkelan a karit.” Gagangay ti situasion ni Alina kadagiti agsolsolo nga inna, isu nga adu kadakuada ti umasideg kadagidiay dida kabain a pagpatulongan.
Singasing.
Agpatulongka kadagidiay mapagtalkam a kakabagian ken gagayyem. Ilistam ti nagan dagidiay mabalinmo a pagpatulongan, para man iti panagawir, transportasion, panagtarimaan iti balay, wenno emosional a suporta. Kanayon koma nga up-to-date ti listaam. Ammuem met ti maitulong kenka dagiti ahensia ti gobierno wenno pribado a sektor.
Ni Renata, a maysa kadagiti Saksi ni Jehova ket makaaw-awat iti adu a tulong manipud kadagiti padana a Kristiano. “Kanayon a sisasaganada a tumulong,” kunana. “Idi nagtrangkasoak agraman ti singin nga annakko a babbai nga agtawen iti 9, diak makaluto. Apaman a naammuan dagiti kakongregasionko, inaldaw nga adda immay nangyeg iti taraon.” Ti kasta a kinaimbag ipalagipna ti kuna ti Biblia iti 1 Juan 3:18: “Babassit nga annak, agayattayo koma, saan nga iti sao wenno babaen iti dila, no di ket iti aramid.”
Mabalin kadi a tumulong ti ama wenno ina a di nakaipoderan ti annak? Mabalinmo ti agpatulong kenkuana, a kadawyanna ti ama, no naikkan iti kalintegan iti annakyo, no responsable, ken no sidadaan a tumulong. Total, kasapulan dagiti annak a makalangen ti amada. *
Sanayem ti annakmo a tumulong. No adda dagiti trabaho iti balay nga ipaaramidmo iti annakmo a maitutop iti edadda, tultulongam ti bagim ken uray isuda. Ti trabaho ti pakasursuruanda nga agbalin a responsable ket dagiti nasayaat a kababalin iti trabaho ti makatulongto iti unos ti panagbiagda.
^ par. 6 Dagiti prinsipio ti Biblia ket masapul nga iyaplikar dagiti Kristiano a nagannak iti kasayaatan a pamay-an no ipalubos dagiti kasasaad ken panunotenda dagiti pagimbagan ti annakda. Masapul a maraem dagiti desision ti korte.


text:
Sékso
Ti maaw-awagan a sex wenno sékso ket maysa kadagiti dua a kategoria ti kita ti sebbangan (species) a mamagnayon kadagiti henetiko a tagikuada tapno makapartuatda manen (panagpaadu), iti maysa a proseso a maawagan iti henetiko a rekombinasion. Gagangay a ti maysa a sebbangan ket addaan dua a sékso: lalaki ken babai.
Sékso iti pagarian ti ayup[urnosen | urnosen ti taudan]
Sumagmamano kadagiti sebbangan, a kas iti alumbayad (alinta iti dadduma), uyokan, ken bannagaw, ket kabalinanna nga agpada ti seksual ken aseksual a panagpaadu. Iti urnos nga insekto a Hymenoptera, a pakaibilangan dagiti uyokan, ti reyna (maysa a babai) ket mabalinna nga ikeddeng no perilisado wenno saan ti itlog nga iruarna. Dagiti pertilisado nga itlog ket agbalin a babbai a trabahador (no maikkan iti kadawyan a taraon bayat ti panagpessada) wenno kas reyna (no mataraonan iti royal jelly). Dagiti met saan a pertilizado nga itlog, nga addaan laeng iti kagudua a bilang ti kromosoma no ipadpad kadagiti pertilisado nga itlog, ket agbalin a lallaki nga uyokan. Iti dadduma met a sebbangan a kas koma iti alumbayad, ti tumunggal maysa ket maysa a hermaphrodite, addaan nga agpada kadagiti organo iti sékso a lalaki ken babai.
Kadagiti mammal, billit, ken dadduma pay dagiti sebbangan, ti sékso ket mailangaan babaen dagiti sékso kromosoma, a maawagan iti X ken Y kadagiti mammal, ken Z ken W iti bilbillit.
Sékso iti saan nga ayup a species[urnosen | urnosen ti taudan]
Dagiti mula ket kaaduanna a hermaphrodite, ngem daytoy a pangawag ket nadaras a parigaten dagiti panagduduma iti panaggigidiat ti séksualidad. Kas kadagiti ay-ayup, adda met laeng dua a pakaidasiganda a gamete, maawagan met la dagiti mula kas lalaki ken babai. Kadagiti agsabsabong a mula, dagiti sabong ti mangimet iti gamete. Iti sumagmamano a kaso, dagiti sabong ket mabalin nga addaan laeng iti maymaysa a kita ti gamete idinto a dagiti dadduma ket addaan iti dua a kita.
Kadagiti sabali a kita iti adu-ti-selulana a biag (kas koma iti dasig ti fungus a Basidiomycota) dagiti pakailasinan a seksual ket ad-adda a komplikado ket mabalin a pakairamanan ti ad-adu pay ngem dua a sékso.
Sékso kadagiti tao[urnosen | urnosen ti taudan]
Iti tattao, ti sékso ket ti gagangay a pannakailasin iti kaaduan a biolohikal ken sosial a pakaisangratan, kas koma a ti maysa a tao ket maysa laeng a babai wenno lalaki. Nupay kasta, iti pannakaad-adal ken pannakasuksukisok ti kinababai ken kinalalaki, lumawlawag a ti panangidasig wenno ti panangilasin iti sékso ket adda iti adu nga agpang a mabalin nga nainnakaparsuaan, biolohiko, sosial, sikolohikal ken dadduma pay.
Makita iti baba dagiti nadumaduma a paggidiatan ti lalaki ken babai a tao.


text:
Ti kari a naisurat iti rabaw ti danum
Iti naminsan, nagkarin a saanen nga agtaray a para presidente iti mismo a sanguanan ti monumento ni Dr. Jose Rizal iti aldaw a panangselebrar iti kaaldawan iti pannakaiyanak ti nailian a banuar, ngem saan a natungpal dayta a waragawag. Isu nga addan dagiti wagaragawag nga agpatingga laengen iti waragawag ngem saan nga agmata wenno tumaud a kinapudno agsipud ta naisuratda laeng daytoy iti rabaw ti danum.
Naisuratda laeng iti rabaw ti danum, a kayatna a sawen a kalpasan iti panangiwaragawag agpatingga laeng dita ket akemna ti saanen a dumur-as wenno matungpal agsipud ta agpukaw metten daytoy a banag no di man malipatan wenno kas itay kunadan, a kari nga intayab ti kali.
Iti panagtung-ed ti adminstrasion iti Resolutiuon No. 10 a mangawag ti kongreso para iti Constituent Assembly a mangamiendar ti constitusion tapno maipagna iti panagbalbaliw ti porma ti gobierno a kas federal form of government ket saan a maikkat dayta dakkel unay a panagduadua a kayat laeng ti pangulo nga umatiddog ti panagtakemna. Saan a maikkat iti nalaus a panagduadua iti nalimed nga agenda iti kellaat nga iyaanamong ti administrasion kalpsaan a saan man laeng a pulos a naadakamat iti napalabas a SONA daytoy a tungtongan.
Nupay nainget la unay iti panangtubngar ken panangidarirag ti adminsitrasion nga awan iti kinapudno iti adda iti panunot dagiti umili a kayat laeng a paatiddogen ti pangulo ti terminona ket saan a maikkat gapu ta kasta man met laengen iti inkari ti pangulo a dina panagtaray iti iti eleksion kalpasan iti terminona. Ngem nagtaray. Naakusaran pay iti panagkusit. Saan laeng a bastabasta panagkusit no di pay ket dakkel a gerret dagiti umili iti namati itoy alegasion nga inna panagkusit iti eleksion.
Saan a maikkat kadagiti umili a saanda a mamati iti naibaga ta napasamaken dayta iti kallabes. No maysa a koma a tina a nangisit dayta a kari ket naisuyat iti nakapudpudaw iti purawna a tisiert ket namantsaanen. Napellasanen iti kinasayaatna. Namantsaan metten ti isip ken panunot dagiti umili gapu iti kallabes a napasamak. Ti mantsa ken mantsa.
Saan a dagiti umili iti nanginaw ken nangipasngay iti saan a panagtalek. Saan nga isuda a mismo iti nagtaudanna no di ket nagtaud a mismo iti pangulo kadayta a biddut a pannanganna iti bukodna a sao. Isu a mismo iti nangkali iti nalawa ken nauneg nga abut nga isu a mismo iti maikursong iti inna pannnagna. Isu a mismo iti nangipallangatok ngem ti bato nagdisso a mismo iti ulona met laeng.
Iti 2008 SONA, kuna ti pangulo, "For the remainder of my term until I step down in 2010, the best thing we can do is to stay focused on economic reforms, while providing peace, order and stability." Kasta man met laengen iti inkarina iti sanguanan ti monumento ti nailian a banuar ngem dina tinungpal. Ulitenna manen daytoy, a dina tinungpal ken saan a naikankano ti signipikante ti nailian a banuar iti insawang, kasano ngarud nga ibaga manen iti pananamati dagiti umili iti kasta a waragawag? No sibibiag ti naiklian a banuar, sigurado la ketdi a nakamisuot kadaytoy a banag gapu ta naaramat laeng isuna a kas paganodan iti kabukbokodan a panggep.
Ti makunami, nasaysayaat iti aramid ngem ti sao. Aramid ti pakakitaan.
No maminsan, iti ngiwat ti maysa a tao iti inna pakabasolan ta maikaglis no kua ti saan a nariendaan a dila. Ngem iti di panangrienda ti dila iti ibagbagana, ditoy met a manguram iti kinaasino. No ania iti imbaga, tungpalen tapno dagiti tattao inda agraem. Ti tao nga addaan iti maymaysa a sao itandudo a mismo dagiti saona…#
Isu a nasaysayaat nga agtrabaho koma ni PGMA ken ti gobiernona ngem ti sao a sao.##
Sunday, August 17, 2008
Ti kari a naisurat iti rabaw ti danum
2 comments:
-
-
pipia pay ket ngarud ni chavit a ta saan a mananao. ngem tay kunanan no awan maibaganan,aramid pakakitaan,kunanan a ta awanen ti makali ta otekna nga ibagana.ado met piman ti makita a waiting shed a namarkaan iti "DONATED BY:LUIS CHAVIT SINGSON".pagaayatna dagita a project aglalo no ta igid hi-way.hehe kaka.ty chavit iti aroda-ed ti bagas ti juteng.naposkol ti rupa dagita a politiko ta uray nagdadatan a loklokwenda ti tao ket natangarda pay laeng met.no idiay japan dayta a ket nag-suicide dan ta didan maawit babaindan.ngem ni gloria,ay apo kaka masemsemak,masoronak no kasdiay nga agsarsarita.ta uray aniat kunakunana,saan a maikkat dita recordna iti inna panangloko iti intero nga omili.helo helo helo...
- 7:10 AM
- NeoValdez said...
-
Amen iti dayta nga insuratmo, manong Jimmy. Mamatiak iti kunkunada a ti nangrugian ti lunod ti administrasion ni GMA—lunod kunada ta adun ti inaramidna wenno dina inaramid a pagrebbengan a nangitalmeg kadatayo iti nakarkaro a rigat—ket isu ti panangtalikudna ti inkarina iti sanguanan ti naidaklan a monumento ni Rizal. Nupay mamatiak met a saan amin a gundaway ket tungpalen ti maysa a kari no ad-adu ti pagsayaatanna no talikudan daytoy, sabali iti biang ni GMA ta nadakdakes met ti epektona. Kitaem man laeng ti inaramidna a kapalpalkan mainaig iti saritaan iti kappia idiay Mindanao. Tsk! Tsk!
Wen gayam, manong, in-linkko ti blogmo ken uray pay ti Tawid Magazine iti inrubbuatko met a blogko. Bumisita kayo met ditoy no maminsan: ansi-neovaldez.blogspot.com
- 11:47 PM


text:
Carolus Linnaeus
Ni Carolus Linnaeus wenno Carl Linnaeus (Kasisigud a nagan iti Sueko Carl Nilsson Linnæus, 23 Mayo[nota 1] 1707 – 10 Enero 1778), naam-ammuan pay iti kinanobilidadna a kas ni Carl von Linné (tulong·paammo),[1] ket maysa idi a Sueko a botaniko, pisiko, ken soologo, a nangirugi kadagiti pundasion para iti moderno a pamuspusan iti binomio a nomenklatura. Isu ket naam-ammuan a kas ti ama ti moderno a taksonomia, ken naipanpanunotan pay a kas maysa kadagiti ama ti moderno nga ekolohia. Adu kadagiti sinursuratna ket naisurat iti Latin, ken ti naganna ket naipakpakita iti Latin a kas Carolus Linnæus (kalapasan idi 1761 ti Carolus a Linné).
Ni Linnaeus ket naipasngay idiay away ti Småland, idiay akin-abagatan a Suesia. Ni Linnaeus ket nakaawat ti kaaduan kadagiti nangatngato a panagadalna idiay Unibersidad ti Uppsala, ken nangrugrugi a nangit-ited kadagiti lektura iti botanika idiay idi 1730. Isu ket nagtaeng iti ballasiw-taaw idi baetan ti 1735 ken 1738, nga idiay ket nagad-adal ken nagipablaak pay ti immuna nga edision iti Systema Naturae idiay Olanda. Isu ket nagsubli met laeng idiay Suesia, nga idiay ket nagbalin a propesor iti botanika idiay Uppsala. Idi tawtawen ti 1740, isu ket naipatulod kadagiti nadumaduma a panagbanniaga iti Suesia tapno agbiruk ken mangidasig kadagiti mula ken dagiti ayup. Idi tawtawen ti 1750 ken tawtawen ti 1760, isu ket nagtultuloy a nagur-urnong ken nagidasdasig kadagiti ayup, mulmula, ken minerales, ken nagipablaak kadagiti nadumaduma a tomo. Iti panawen ti ipupusayna, isuna idin ket maysa kadagiti kaaduan a naipammadayawan a sientista idiay Europa.
Ti Sueko a pilosopo a ni Jean-Jacques Rousseau ket nangipatulod kania ti mensahe: "Ibagam kaniana a diak ammo ti nalatlatak a tao iti lubong."[2] Ti Aleman a mannurat a ni Johann Wolfgang von Goethe ket nangisurat: "Malaksid kenni Shakespeare ken ni Spinoza, Awan ti ammok a saanen a sibibiag nga ad-adu a nakaimpluensia kania."[2] Ti Sueko a mannnurat a ni August Strindberg ket insuratna ti: Ni "Linnaeus idi ti kinapudno ket maysa a mannaniw a naikeddeng a nagbalin a maysa a naturalista".[3] Kadagiti dadduma pay a nagun-odna, ni Linnaeus ket tinawtawagan idi ti Princeps botanicorum (Prinsipe dagiti Botaniko), "Ti Pliny iti Amianan," ken "Ti Maikadua nga Adan".[4]
Iti botanika, ti pangyababaan ti mannurat nga inususar a mangitudo kenni Linnaeus a kas ti turay para iti nagnagan ti sebbangan ket L.[5] Idi 1959, ni Carl Linnaeus ket nainaganan idi a kas ti lektotipo para iti Homo sapiens,[6] a kaibuksilaan a ti panagsurot kadagiti alagaden ti nomenklatura, ti Homo sapiens idi ket umisu a naipalpalawag a kas dagiti sebbangan ti ayup a nakaitagikuaan ni Linnaeus.
Dagiti linaon
Biograpia[urnosen | urnosen ti taudan]
Nasapa biag[urnosen | urnosen ti taudan]
Kinaubing[urnosen | urnosen ti taudan]
Ni Carl Linnaeus ket naipasngay idiay purok ti Råshult idiay Småland, Suesia idi 23 Mayo 1707. Isu ti kaunaan nga anaka ni Nils Ingemarsson Linnaeus ken ni Christina Brodersonia. Ti amana ket isu ti immuna iti kaputotanna a nangampon ti permanente nga apelyido. Sakbay ti dayta, dagiti kaputontanda ket nagus-usarda ti patronimiko a sistema ti panagnagan kadagiti Eskandinabo a pagilian: ti amana ket nanaganan ti Ingemarsson kalpasan ti amana a ni Ingemar Bengtsson. Idi naawat ni Nils idiay Unibersidad ti Lund, isu ket nangala ti nagan ti pamiliana. Isu ket nanagampon ti Latinado a nagan a Linnæus manipud ti higante a linden a kayo (wenno dalayap a kayo), lind iti Sueko, a nagtubtubo idiay pagnanaedan ti pamiliana.[7] Daytoy a nagan ket naipaletra nga adda ti æ a ligatura. Idi naipasngay ni Carl, isu ket nanaganan ti Carl Linnæus, iti nagan ti pamilian ti amana. Ti anakna a lalaki ket kankanayon pay a nangiletra nga adda iti æ a ligatura, iti naisusurat iti ima a dikumento ken kadagiti pablaaks.[8] Ti patonimiko ni Carl idin ket mabalin a ti Nilsson, a kas iti Carl Nilsson Linnæus.
Maysa kadagiti atiddog a linia dagiti agtaltalon ken dagiti padi, ni Nils ket maysa a idi nga agdadamo a botaniko, maysa a Luterano a ministro, ken ti koadhutor iti bassit a purok iti Stenbrohult idiay Småland. Ni Christina ket maysa nga anak a babai idi ti rektor iti Stenbrohult, a ni Samuel Brodersonius. Isu ket dimteng a naganak kadagiti tallo a babai ken maysa alalaki, ni Samuel (a dimteng a nangsaruno ti amana a kas rektor iti Stenbrohult ken nangsurat timanual iti panagtaraken ti alimbubuyog).[7][9][10] Ti maysa atawen kalpasan ti pannakaipasngay ni Linnaeus, ti apongna a ni Samuel Brodersonius ket pimmusay, ken ti amana a ni Nils ket isu ti nagbalin a rektor iti Stenbrohult. Ti pamilia ket immalis idiay rektorio manipud idiay balay ti koadhutor.[8][11]
Uray kadagiti nasapsapa a tawtawenna, ni Linnaeus ket kasla nagayayat para kadagiti mula, a naisangsangayan kadagti sabong. No idi isu ket marurod, isu ket naikikkan iti sabong, a daytoy ket dagus a nagpakalma kaniana. Ni Nils kanayon a nagasasikaso iti hardinna ken kankanayon a nangipakpakiata kadagiti sabong kenni Linnaeus ken inbagbgana dagiti naganda kaniana. Isu idin ni Linnaeus ket naikkan ti lugar a pagpatubuanna ti mulmula.[12]
Nasapa a panagadal[urnosen | urnosen ti taudan]
Ti ama ni Linnaeus ket isu ti nangirugrugi a nangisuro kaniana iti Latin, relihion, ken heograpia idi isu ketu bing pay laeng; ti maysa a panangilaglagip ket nangibagbaga a gapu ti panagus-usar ti pamilia iti Latin kadagiti pannakisinsinnarita, ni Linnaeus ket nakaadal ti Latin sakbay a nakaadal ti Sueko. Idi agtawen ti pito ni Linnaeus, ni Nils ket nangikeddeng a mangabang ti mangisuro kaniana. Ti nagannak kaniana ket pinilida ni Johan Telander, ti anak a lalaki ti maysa a lokal a yeoman. Ni Linnaeus ket saan a nangay-ayat kaniana, nangisursurat iti autobiograpiana a ni Telander "ket nasaysayaat idi a a mangpasardeng ti talento ti maysa nga ubing ngem ti mangparang-ay kadagitoy."[13] Kalpasan ti dua a tawen idi rugi ti pannakaisursurona, isu ket naipatulod idiay Akin-baba nga Eskuela ti Gramatika idiay Växjö idi 1717.[14] Ni Linnaeus ket sagpaminsan laeng a nagad-adal, ngem kankanayon a nanapan idiay away tapno agbiruk kadagiti mula. Isu ket nakaabot ti kinaudi a tawenna iti Akin-babba nga Eskuela idi isu ket agtawen ti sangapulo ket lima, nga insursuro idi ti ti daulo ti eskuela, a ni Daniel Lannerus, nga isu ket nagay-ayat idi ti botanika. Ni Lannerus ket nakadlaw ti panagay-ayat ni Linnaeus iti botanika ken nangited kaniana a mangipataray ti hardinna. Isu pay ti nangipaammo kaniana kenni Johan Rothman, ti estado a doktor iti Småland ken ti maysa a manursuro idiay Växjö Gimnasio. Ni Rothman ket maysa pay a botaniko ken nagpalawa ti interesado kenni Linnaeus iti botania ken timmulong kaniana a nagparang-ay ti panagayatna iti medisina.[15][16] Iti edad a 17, ni Linnaeus ket nagbalin idin a nakaammo kadagiti adda a literatura iti botania. Isu ket nangibagbaga iti warnakanna a ”agbasbasa iti aldaw ken rabii, maikabkabesak ti, Libro dagiti Hierba ni Arvidh Månsson, ti Flora Åboensis ni Tillandz, ti Serta Florea Suecana ni Palmberg, ti Bromelii Chloros Gothica ken ti Rudbeckii Hortus Upsaliensis..” [17]
Ni Linnaeus ket simmrek iti Växjö Gimnasio idi 1724, nga idiay ket nangruna a nagadal iti Griego, Hebreo, teolohia ken matematika, ti kurikulo a naidaremdem para iti ubbing a lallaki nga agsagsagana iti kinapadi.[18][19] Iti kinaudi a tawen idiaygimnasio, ti ama ni Linnaeus ket bimmisita tapno damagenna dagiti propesor no kasano nga agrangrang-ay ti panagad-adalna; iti dismayana, kaaduan kadagiti propesor ket nangibagbaga nga isunto ket saan nga agbalin a maysa nga eskolar. Ni Rothman ket saan a namatmati ti daytoy, a nangisingsingasing a ni Linnaeus ket adda masakbayanna iti medisina. Ti doktor ket nangidaton nga agnaed ni Linnaeus iti pamiliana idiay Växjö ken maisurona iti pisiolohia ken botanika. Ni Nils ket inawatna daytoy a daton.[20][21]
Dagiti pakaammo[urnosen | urnosen ti taudan]
- ^ a b Ni Carl Linnaeus ket naipasngay idi 1707, 13 Mayo (Sueko nga Estilo) wenno 23 Mayo segun ti moderno a kalendario. Segun ti Huliano a kalendario isu ket naipasngay idi 12 Mayo. (Blunt 2004, p. 12)
Dagiti nagibasaran[urnosen | urnosen ti taudan]
Dagiti nota[urnosen | urnosen ti taudan]
- ^ Blunt (2004), p. 171.
- ^ a b "Ania kadi dagiti inbagbaga ti tattao a maipanggep kenni Linnaeus". Linné on line. Unibersidad ti Uppsala. Naala idi 3 Oktubre 2011.
- ^ "Pimmusay ni Linnaeus". Linné on line. Unibersidad ti Uppsala. Naala idi 3 Oktubre 2011.
- ^ Broberg (2006), p. 7.
- ^ "Linnaeus, Carl (1707–1778)". Dagiti salaysay ti mannurat. Internasional a Pagsurotan ti Nagnagan ti Mula. Naala idi 1 Oktubre 2011. Kadagiti naduduog a pablaak ket sagpaminsanda a nangipangyababa iti "Linn." ket mabirukan iti (kas pagarigan: Cheeseman, T.F. (1906) - Manual ti Flora ti Baro a Selanda.
- ^ Stearn (1959), p. 4.
- ^ a b Blunt (2004), p. 12.
- ^ a b Blunt (2004), p. 13.
- ^ Stöver (1974), p. 8.
- ^ Broberg (2006), p. 10.
- ^ Quammen (2007), p. 1.
- ^ Blunt (2004), p. 15.
- ^ Blunt (2004), pp. 15–16.
- ^ Stöver (1974), p. 5.
- ^ Blunt (2004), p. 16.
- ^ Stöver (1974), pp. 5–6.
- ^ Carl von Linnés betydelse såsom naturforskare och läkare : skildringar utgifna af Kungl. Vetenskapsakademien i anledning af tvåhundraårsdagen af Linnés födelse|http://runeberg.org/linne200ar/linnebotan/0007.html
- ^ Stöver (1974), p. 6.
- ^ Blunt (2004), pp. 16–17.
- ^ Blunt (2004), pp. 17–18.
- ^ Stöver (1974), pp. 8–11.
Dagiti silpo ti ruar[urnosen | urnosen ti taudan]
Midia a mainaig kenni Carolus Linnaeus iti Wikimedia Commons
Dagiti obra a mainaig kenni Carolus Linnaeus iti Wikisource (Ingles)


text:
Lehislatibo a distrito iti Siudad ti Pasig
Ti Lehislatibo a Distrito iti Siudad ti Pasig ket isu ti pannakabagi ti Siudad ti Pasig iti Kamara dagiti Pannakabagi ti Filipinas. Manipud idi 1907 aginggana idi 1972, daytoy idi ket nairepresenta a kas paset ti umuna a distrito ti Rizal, ken paset idi daytoy ti pannakabagi ti Rehion IV iti Interim Batasang Pambansa manipud idi 1978 aginggana idi 1984. Ti Pasig ket naigrupo idi ti Marikina iti Kadawyan a Batasang Pambansa manipud idi 1984 aginggana idi 1986, a kas ti parlamentario a distrito ti Pasig-Marikina. Daytoy ket naikkan iti bukodna a pannakabagi iti naipasubli a Kamara dagiti Pannakabagi idi 1987.
Maymaysa a distrito[urnosen | urnosen ti taudan]
- Populasion (2007): 617,301
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas
- ^1 Sinukatanna ni Henry P. Lanot babaen ti Elektoral a Tribunal ti Kamara a naikeddeng idi Hunio 10, 2004.


text:
Papa Silverio
Ni Santo Papa Silverio ket isu ti Papa manipud idi 8 Hunio 536 aginggana idi Marso 537.
Dagiti nagibasaran[urnosen | urnosen ti taudan]
- Louise Ropes Loomis, Ti Libro dagiti Papa (Liber Pontificalis). Merchantville, NJ: Evolution Publishing. ISBN 1-889758-86-8 (Naiprenta manen idi 1916 nga edision. Inggles a pannkaipatarus nga adda dagiti naeskolar a pakaammo, ken dagiti panangiladawan).
Dagiti silpo ti ruar[urnosen | urnosen ti taudan]
Midia a mainaig kenni Papa Silverio iti Wikimedia Commons
- Herbermann, Charles, ed. (1913). "Pope St. Silverius". Ensiklopedia Katolika. New York: Robert Appleton Company.


text:
Simón Bolívar
Ni Simón José Antonio de la Santísima Trinidad Bolívar y Palacios Ponte y Blanco (24 Hulio 1783 – 17 Disiembre 1830), sapasap a naamammoan a kas ni Simón Bolívar (Panangibalikas nga Espaniol: [siˈmom boˈliBar]), ket maysa idi a Benesolano a milisia ken politikal a daulo. Ni Bolívar ket adda idi ti nangruna apapel iti nagballigi a panagsalisal para iti panakawaya ti Hispaniko nga Amerika manipud ti Espaniol nga Imperio, ken itan ket naipanpanunotan a maysa kadagiti kaimpluensiaan a pilitiko iti pakasaritaan ti Kaamerikaan.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Simón Bolívar iti Wikimedia Commons
Dagiti inadaw a sasao a mainaig kenni Simón Bolívar iti Wikiquote (Ingles)
- Simón Bolívar
- 1783 a pannakaipasngay
- 1830 nga ipupusay
- Pakasaritaan ti Bolivia
- Pakasaritaan ti Colombia
- Pakasaritaan ti Ecuador
- Pakasaritaan ti Peru
- Pakasaritaan ti Panama
- Pakasaritaan ti Venezuela
- Dagiti presidente ti Bolivia
- Dagiti presidente ti Gran Colombia
- Dagiti presidente ti Peru
- Dagiti presidente ti Venezuela


text:
UMADANIKA ITI DIOS
“Adtoy! Pagbalbalinek a Baro ti Amin a Bambanag”
Kayatmo kadi a nasalun-atkayo a sangapamiliaan ken napaut ti biagyo? Kayatmo kadi ti agbiag iti lubong nga awan ti rigat, panagsagaba, ken ipapatay? Ti kasta a lubong ket saan laeng nga arapaap. Imbes ketdi, dandanin dumteng ti nalinteg a baro a lubong ta panggep dayta ni Jehova a Dios. Basaem no kasano a matungpal daytoy a kari a nadeskribir iti Apocalipsis 21:3-5.—Basaen.
“[Ti Dios] punasennanto ti amin a lua kadagiti matada.” (Apocalipsis 21:4) Ania a lua ti punasen ti Dios? Saan a lua gapu iti ragsak wenno ti lua a mangdalus iti mata. Dayta a kari ti Dios ket tumukoy iti lua gapu iti panagsagaba ken ladingit. Saan laeng a basta punasen ti Dios dagita a lua no di ket permanente nga ikkatenna dagiti pakaigapuan ti panagsangit nga isu ti panagsagaba ken ladingit.
“Awanton ni patay.” (Apocalipsis 21:4) Saan kadi a ti kangrunaan a pakaigapuan ti panagsangit ket ti kabusor a ni patay? Wayawayaanto ni Jehova dagiti natulnog a tattao manipud ken patay. Kasano? Babaen ti panangikkatna iti pakaigapuan ti ipapatay: ti basol a natawid ken Adan. (Roma 5:12) Pagbalinento ni Jehova a perpekto dagiti natulnog a tattao babaen iti daton a subbot ni Jesus. * Ti maudi a kabusor a ni patay “mapukawto.” (1 Corinto 15:26) Agbiagto dagiti matalek a tattao kas iti pinanggep ti Dios, ti panagbiagda nga agnanayon nga addaan perpekto a salun-at.
“Awanto metten ti . . . ut-ot.” (Apocalipsis 21:4) Ania nga ut-ot ti mapukaw? Ti mental, emosional, ken pisikal nga ut-ot gapu iti basol ken kinaimperpekto a mangparparigat iti adu a tattao.
Asidegen a matungpal ti biag nga awan ti lua, ipapatay, ken rigat. Ngem mabalin a maisaludsodmo, ‘Sadino?’ ‘Biag kadi idiay langit dayta a kari ti Dios?’ Saan. Usigem no apay. Umuna, dayta a kari ket narugian iti sasao a “ti tolda ti Dios adda iti sangatauan,” ket agnanaed dagiti tattao ditoy daga. (Apocalipsis 21:3) Maikadua, iladawan dayta a kari ti maysa a lubong nga “awanton ni patay”—maysa a lubong nga adda idi ipapatay ngem awanen. Ti ipapatay ket saan a pulos a napasamak idiay langit, ngem nabayagen a mapaspasamak ditoy daga. Nalawag ngarud a matungpal ditoy daga ti kari ti Dios a nasayaat a biag.
Punasento ti Dios dagiti lua gapu iti panagsagaba ken ladingit
Kayat ni Jehova a patientayo ti karina a nalinteg a baro a lubong. Kalpasan a dinakamatna dagiti bendision, pinatalgedanna dagiti karina idi kinunana: “Adtoy! Pagbalbalinek a baro ti amin a bambanag.” Sa innayonna: “Dagitoy a sasao matalek ken napudnoda.” (Apocalipsis 21:5) Ammuem ti ad-adu pay no kasano a dakayo a sangapamiliaan ket agbalin a paset dagiti naragsak nga agdaydayaw a makakitanto iti pannakatungpal iti kari ti Dios.
Singasing a basaen iti Biblia iti Disiembre
1 Pedro 1-5; 2 Pedro 1-3; 1 Juan 1-5; 2 Juan 1-13; 3 Juan 1-14; Judas 1-25–Apocalipsis 1-22
^ par. 5 Tapno maammuam ti ad-adu pay maipapan ti daton a subbot ni Kristo, kitaem ti kapitulo 5 ti libro nga Ania a Talaga ti Isursuro ti Biblia? nga impablaak dagiti Saksi ni Jehova.


text:
Kategoria:Pampanid nga addaan kadagiti dakamat nga agus-usar kadagiti saan a nasuportaran a parametro
Daytoy ti pagsurotan a kategoria para kadagiti dakamat ti CS1 nga addaan kadagiti saan a mabigbigan a nagan ti parametro.
Di naikaskaso ti di ammo a parametro ti
|xxxx=
|xxxx= (maisingasing ti
|yyyy=)
Ireporta dagiti plantilia ti Panagdakamat nga Estilo 1 ken Panagdakamat nga Estilo 2 daytoy a biddut no ti paset ti paris ti parametro ti
|name=value ket saan a mabigbigan a kas husto a nagan. Iti kadawyan, daytoy ket gapuanan babaen dagiti biddut ti panangiletra ken kapitalisasion.
Kadagiti daan nga estilo dagiti plantilia ti dakamat, imposible idi ti manginayon ti pakaamo iti kaunegan ti plantilia a simple laeng a di maikaskaso wenno kas dagiti saan a mabigbigan a parametro. Ti makina a naibatay iti Lua a CS1|2 ket saanna a di ikaskaso dagiti saan a mabigbigan a parametro. Ti panggep ti dakamat ket ti husto a panangibaga ti taudan; saan nga agtignay a kas repositorio ken taudan ti pakaammo.
Dagiti parametro ti plantilia ti CS1|2 ket bassit a letra. Ireporta ti CS1|2 daytoy a biddut no ti nagan ti parametro ket aglaon kadagiti dakkel a letra (Xxxx, xxXx, XXXX) ngem ti nagan ti parametro ket naipalawag a kas bassit a letra (xxxx). Dagiti panangilasin a parametro, kasla ti
|isbn=,
|pmc=,
|doi=, kdpy., ket mabalinda a bassit a letra wenno dakkel a letra, ngem saan a dagiti aglalaok a kaso (ti
|isbn= wenno ti
|ISBN= ngem saan a
|Isbn=). Para kadagiti kadawyan a madi ti pannakailetra a parametro, kas ti
|pubisher= imbes a ti
|publisher=, isingasing ti CS1|2 ti husto a nagan ti parametro.
Ti mangsolbar daytoy a biddut, sukatan dagiti kamali a nagan ti parametro iti husto a nagan, no mabalin usaren ti naisingasing a nagan. Siguraduen a ti nagan ti parametro ket husto a nailetra ken awan dagiti karakter malaksid dagiti baetan iti nagan ti parametro ken ti mangiyuna a bertikal a baras (|) wenno ti maisusurot a senial ti kapada (=). Ti listaan dagiti mabalin a parametro ket mabalin a mabirukan babaen ti panagkita ti Tulong:Panagdakamat nga Estilo 1 wenno ti panagbisita ti panid ti deskripsion ti naisangayan a plantilia a maus-usar, kas ti
{{cite web}},
{{cite book}},
{{cite journal}}, kdpy. Ikeddeng nga iyalis ti pakaammo a mainaig iti di ammo a parametro iti maysa a nasaysayaat a maitunos a parametro wenno iti maysa a seksion iti tungtungan a panid iti artikulo tapno mapreserba.
Dagiti panid nga addaan iti daytoy a biddut ket automatikoda a maikabil iti Kategoria:Pampanid nga addaan kadagiti dakamat nga agus-usar kadagiti saan a nasuportaran a parametro.[a]
Dagiti nota[urnosen | urnosen ti taudan]
- ^ Dagiti panid dagiti nagan ti espasio ti Kategoria tungtungan, Papeles tungtungan, Tulong tungtungan, MediaWiki tungtungan, Modulo tungtungan, Taungtungan, Plantilia tungtungan, Agar-aramat, Agar-aramat tungtungan, ken Wikipedia taungtungan ket saanda a nairaman kadagiti kategoria ti pagsurotan ti biddut.
Pampanid iti kategoria "Pampanid nga addaan kadagiti dakamat nga agus-usar kadagiti saan a nasuportaran a parametro"
Daytoy a kategoria ket aglaon laeng iti sumaganad a panid.


text:
1-5 Kadakayo a kamkameng dagiti iglesia iti Galacia, Awatenyo ti kablaawmi kadakayo, siak ken dagiti amin a kakabsat ditoy. Sapay koma ta parabur ken talna ti ited kadakayo ti Dios nga Amatayo kasta met ni Apo Jesu-Cristo. Inted ni Cristo ti biagna gapu kadagiti basbasoltayo, kas mayannurot iti pagayatan ti Dios ken Amatayo, tapno wayawayaannakayo iti daytoy agdama a lubong a napnoan iti kinadakes. Madaydayaw koma ti Dios iti agnanayon! Amen. Siak, ni Pablo, ti naggapuan daytoy a surat. Ti pannakaayabko a kas apostol ket saan a nagtaud iti tao wenno babaen iti tao no di ket nagtaud ken ni Jesu-Cristo ken iti Dios Ama a namagungar kenkuana.
FREE!
One App.
1218 Languages.


text:
Papa Juan VI
Ni Papa Juan VI ket maysa idi a Griego a papa manipud idiay Epeso a nagturay iti las-ud ti Bisantino a kinapapa manipud idi 30 Oktubre 701 aginggana idi 11 Enero 705. Ti kinapapana ket naamammuan para kadagiti milisia ken politikal a panagprogreso idiay Italiano a peninsula. Isu ket ket nagbalin a papa kalpasan ti dua idi pimmusay ni Papa Sergio I, ken ti pannakabutosna ket napasamak kalpasan ti panakabakante ti bassit ngem pito a lawas.[1] Isu ket sinaruno babaen ni Papa Juan VII kalpasan ti pannakabakante ti basbassit ngem dua a bulan.[1] Ti bangkay ni papa Juan ket naipunpon idiay Daan a Basilika ni San Pedro.[2]
Dagiti nagibasaran[urnosen | urnosen ti taudan]
- ^ a b Ekonomou, 2007, p. 246.
- ^ http://www.newadvent.org/cathen/08423a.htm
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "John VI (pope)". Encyclopædia Britannica (Maika-11 nga ed.). Pagmalditan ti Unibersidad ti Cambridge.
- Ekonomou, Andrew J. 2007. Ti Bisantino a Roma ken dagiti Griego a Papa: Dagiti Dumaya nga impluensia ken ti kinapapa manipud kenni Gregorio aginggana kenni Zacarias, A.D. 590–752. Lexington Books.
Dagiti silpo ti ruar[urnosen | urnosen ti taudan]
Midia a mainaig kenni Papa Juan VI iti Wikimedia Commons


text:
1934
Ti tawen ti 1934 ket kadawyan idi a tawen a nangrugi iti Lunes iti kalendario a Gregoriano (dominikal a letra G), ti maika-1934 a tawen kadagiti designasion ti Kadawyan a Panawen (CE) ken Anno Domini (AD), ti maika- 934 a tawen ti maikadua a milenio, ti maika-34 a tawen ti maika-20 a siglo, ken ti maika-5 a tawen ti dekada ti tawtawen ti 1930.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Abril[urnosen | urnosen ti taudan]
- Abril 24 – Shirley MacLaine, Amerikana ng a aktres
Hulio[urnosen | urnosen ti taudan]
- Hulio 22 – Louise Fletcher, Amerikana nga aktres
Septiembre[urnosen | urnosen ti taudan]
- Septiembre 3 – Freddie King, Amerikano a gitarista ken kumakanta iti blues (pimmusay 1976)
- Septiembre 20 – Sophia Loren, Italiana nga aktres
- Septiembre 28 – Brigitte Bardot, Pranses nga aktres, aktibista kadagiti karbengan ti ayup
Disiembre[urnosen | urnosen ti taudan]
- Disiembre 9 – Junior Wells, Amerikano a musikero (pimmusay 1998)
- Disiembre 28 – Maggie Smith, Briton nga aktres
Pimmusay[urnosen | urnosen ti taudan]
- Hulio 28 – Marie Dressler, Kanadiana nga aktres (naipasngay 1868)


text:
TI PAGWANAWANAN ABRIL 2015
Kayatmo Kadi nga Adalen ti Biblia?
Iti intero a lubong, minilion ti matultulongan iti libre a panagadal iti Biblia nga ipapaay dagiti Saksi ni Jehova. Matulonganka met no agadalka iti Biblia.
Apay nga Adalenyo ti Biblia?
Naibagam kadin, ‘Awan panawenko,’ wenno ‘Diak maipasigurado’?
Programa a Panagadal iti Biblia Para iti Amin
Ammuem ti sungbat dagiti walo a kanayon a maisaludsod maipapan iti programa a panagadal iti Biblia.
Tallo a Saludsod ti Nangbalbaliw iti Biagko
Napnek ti maestra a ni Doris Eldred kadagiti sungbat dagiti saludsodna maipapan iti biag idi a ti estudiantena ti nangisuro kenkuana.
Nagkauna a Gameng—Nasarakan iti Basuraan
Ti Rylands a pirsay iti Ebanghelio ni Juan ti kadaanan a nasarakan a manuskrito iti Kristiano a Griego a Kasuratan.
Apay a Laglagipentayo ti Ipapatay ni Jesus?
Adu ti mangselselebrar iti pannakayanak ni Jesus iti Krismas ken iti panagungarna. Ngem apay a ti ipapatayna ti laglagipen dagiti Saksi ni Jehova?
Ammoyo Kadi?
Ania ti akem ti senturion iti armada ti Roma? Ania ti nagdumaan dagiti pagsarmingan idi un-unana ken dagiti pagsarmingan ita?
Sungbat Dagiti Saludsod Maipapan iti Biblia
Addanto kadi kagimongan a sadiay agiinnayat dagiti tattao?
Dagiti Features a Makita Online
Ti Kadi Biblia ket Naglaon iti Kapanunotan ti Dios?
Kuna ti adu a mannurat iti Biblia a naggapu iti Dios ti insuratda. Apay?


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
Malta
International Bible Students Association
IBSA House
Triq il-Waqqafa
MOSTA MST 4486
MALTA
+356 21-419468
Oras ti Opisina
Lunes agingga iti Biernes
8:00 a.m. agingga iti 4:45 p.m.


text:
NADISENIO KADI?
Ti Sistema ti Panaganak ti Gastric Brooding Frog
TI Australian gastric brooding frog ket naipagarup a naungaw wenno napukawen sipud pay idi 2002. Karkarna ti pamay-an dayta a tukak nga aganak. Tilmonen ti ina a tukak dagiti pertilisado nga itlogna sana padakkelen dagita iti tianna iti agarup 6 a lawas. Inton agangay, rummuaren iti ngiwatna dagiti sibubukel nga annakna a tukak.
Tapno saan a marunaw dagiti itlogna, masapul a saan a mangmangan ti ina a tukak ken isardeng ti tianna ti agpataud iti acid. Sigun iti ebidensia, dagiti kemikal nga iruruar dagiti itlog ken babassit pay nga annakna ti manglapped iti itataud ti acid.
Agarup 24 nga itlog ti isikogna. Inton aganaken, dagiti annakna ti mangbukel iti dandani 40% iti intero a dagsenna. Kapada dayta ti maysa a babai nga 68 a kilo ti timbangna sakbay a nagsikog iti 24 a maladaga nga agdagsen ti tunggal maysa iti 1.8 a kilo! Gapu iti kaadu ti annakna, aglobo ti tianna iti kasta unay nga uray la maipit dagiti barana isu a mapilitan nga aganges babaen iti kudilna.
Gagangay a rummuar dagiti babassit a tukak kalpasan ti sumagmamano nga aldaw inton kabaelandan. Ngem no adda madlaw ti ina a peggad, iyanakna idan babaen iti panangisaruana kadakuada. Naminsan, naobserbaran dagiti managsirarak ti maysa nga ina a nangipugso a namimpinsan iti 6 a maladaga a tukak iti kaadayo a maysa a metro.
Adda dagiti mangibagbaga a timmaud babaen iti ebolusion ti sistema ti panaganakna. No agpayso dayta, nagdakkel la ketdi dagiti panagbalbaliw a nasken koma a mamimpinsan nga aramidenna agpadpada iti pakabuklan ti bagina ken iti kababalinna. Insurat ti sientista ken ebolusionista a ni Michael J. Tyler: “Imposible a mapasamak ti nabuntog ken in-inut a panagbalbaliw ti sistema ti panaganakna. Masapul a nakaan-annayas dayta ta no saan, agpalia la ketdi.” Ti laeng rasonable nga eksplanasion kuna ni Tyler ket ti “mammaminsan ken nagdakkel a panagbalbaliw.” Kuna ti dadduma a dayta a nagdakkel a panagbalbaliw ket maawagan iti panamarsua. *
Ania ti makunam? Babaen kadi iti ebolusion a timmaud ti sistema ti panaganak ti gastric brooding frog? Wenno nadisenio dayta?
^ par. 7 Iti librona nga Origin of Species, kinuna ni Charles Darwin: “Mapasamak laeng ti natural selection (dagiti laeng kapigsaan ti matda) babaen ti babassit ken agsasaruno a panagbalbaliw; saan a pulos a mabalin ti . . . nagdakkel a panagbalbaliw.”


text:
Pudno kadi ti damag a saanen a maikkan iti slot ni Ilokano iti sumaruno a UP Summer Workshop...
ngamin, ket "national level" kano ti UP Summer Workshop isu a dida ilaoken dagiti rehional a lenguahe... a kas pagayatan kano dagiti Tagalog writers
unfair, saan? kalpasan iti nabayag a pannakaikappengna, maikkaten ni Ilokano?
ania ngata iti pampanunoten dagitoy a Tagalog writers?
wenno agibalbalesda laeng ngata? Ngamin iti pakontes ti Komisyon ng Wikang Filipino (kongrats dagiti nangabak ken maawardan no Agosto 31) ket naikkan iti importansia dagiti rehional a lenguahe...
The heat is on! Ammoyo kadi met ti reaksion dagiti dadaulo dagiti rehional a lenguahe? Mangbuangayda met kadagiti regional workshops and seminars ket saanda met nga imbitaran dagiti Tagalog writers nga agpanel… ken ipursigida iti pannakaisuro ti literatura rehional kadagiti kolehio…
ania met ngay ti reaksionyo, kakabsat nga iluko writers?
adda met ti pinnolitika uray iti lenguahe, ania?
Thursday, August 24, 2006
INKUSAYDA TI ILUKO?
Pudno kadi ti damag a saanen a maikkan iti slot ni Ilokano iti sumaruno a UP Summer Workshop...
20 comments:
- ariel said...
-
Awa, Jim, maysa manen a kinaawan demokrasia ti lengguahe daytoy nga aramid. Dagitoy baro a kolonisador ket masapul a mawarsian iti bagas, ken suka, ken asin, ken bawang tapno mapatalakiaw dagiit mangmangkik iti panunotda ken nakemda, no adda a. shame, shame!
- 5:21 PM
- rva said...
-
kasta kadi, mang jimmy?
ti ammok ket nabayagen nga awan ti iloko iti workshop ta awan kano ngamin met ti agisumsumite iti iloko a pakiworksiap. wenno awan sa kano ti agap-aplay nga iloko writer. isu nga awanen ti slot para iloko. ta baka naisipda nga awan iloko writer nga interesado. sayang.
mang ariel, pimmanawka la diay likhaan ket kasta metten ti inaramidda! awan kadi, aya, ti mabalin nga agtalinaed koma latta nga ilokano/iloko fellow sadiay icw?
wen, gayam, mang ariel, congrats! sikan sa ketdi ti umuna? ammomon no ania!
- 10:33 PM
- ariel said...
-
Kasta a talaga ti maaramid no agkiremkiremtayo. Masapul a lagdaentayo ti aladtayo. Policy change siguro daytoy a naibasar iti depinision ti 'Philippine writing'. Agdamagak man no ania a talagat' napasamak. Kalpasanna ket ipadigok kadakayo. Diak ammo tay congrats mo numan pay kuna ni Djuna a congrats met. No ania man daytoy, mahalo/agyamanak
- 12:36 AM
- jim agpalo, jr. said...
-
ngarud a... kasta ketdin iti napasamak... ta ania aya ti depinision segun kadakuada, ti Tagalog ken English ket "national level?"
uray siak ket nagbiddutak met iti termino nga inaramat ta "inawagak" a rehional a lenguahe... ania aya ti umno a termino kadagiti non-tagalog language, ka ariel? ania ngata no ipamaysatayon nga awagan iti "amianan writers" nga agsursurat kadagiti amianan literature? tapno maikkaten dayta provincialism wenno regionalism?
dagiti termino ket ti pakaallilawantayo no maminsan...
iti up baguio, isuroda metten ti iluko literature, babaen ken ni dean elizabeth calioanagan ti college of humanities, ken founder idi ti GUMIL Union Christian College ti La Union... namitlon a nagtext a mapanak agsarita maipapan iti lliteratura, ngem panagkunak saanak a "worthy" kadaytoy a banag... saan laeng nga iluko lit ti adalenda no dipay ket dagiti dadduma pay a literatura iti amianan... nagganas ket ngatan iti agenrol dita... hmn...
- 6:46 AM
- jfi said...
-
makisagpawak laeng manong.
para kaniak a biang, panawen siguron nga adda koma party-list a para kadagiti iluko writers tapno maipeksa tayo iti gannuat tayo.
linaokandan ti politika di sumala tayo met no ania ti kayatda a tugtog.
- 9:10 AM
- jim agpalo, jr. said...
-
ket nagwariska a iti bagas, ka ariel iti salip ti KWF? kuam ngarud daydiay "agwaristayo iti bagas" a koleksion? nabara ngarud a kablaaw!
wen, nasken a warisantayo iti bagas ti daradara a daniw dagiti mangmangkik tapno maalaw ti kararua ti nakabatbati nga ili...
- 9:55 AM
- jim agpalo, jr. said...
-
jake, napintas met a, no maaddaan ti partylist dagiti iluko writers. Ngem iti rigatna ket umadu met dagiti pulitiko nga agkameng kadagiti gunglo ken timpuyog dagiti mannurat gapu kadayta a partylist... makasinitto payen ti bara ti pulitika iti inaladan ti gumil, anianto la ketdin no adda dayta posision a pagiinnagawan? dipay ket uramen?
napintas koma a, tapno makapataudtayo kadagiti linteg a maipapan iti lenguahetayo... tapno maatur dagiti biddut a pinidut iti kolonialisasion...
congressional order la ngata ti ammok a kasamayan tapno mabalbaliwan dagiti biddut iti lenguahe... no agtalinaed ti agdama a set-up, ti Iluco's defilement ni Nid Anima, ti reintellectualization ni Joel Manuel, ti Ilokanista ni Arsenio Salvador manipud iti teddek da Mariano Gaerlan, Leon Pichay, kdp...
daytoy ti sumaruno nga ipostek... urayek la nga iposte ti tawid website tapno aggiddanda...
- 10:08 AM
- ariel said...
-
Ka Jim, RVA, ken Jake:
Ti terminok ket: Philippine Literature from Iluko/Ilokano. Stress ti "from", ti lengguahe a kas site/purok/lugar ti nakem, kinaasinno, kararua, anito, lagip.
Kayat a sawen: Literatura ti Filipinas manipud iti Iluko. Adda problema ti nosion a reintellectualization ta: (a) ibagana a di intelektualisado ti Iluko (dakkel a biddut daytoy ni Bonifacio Sibayan iti agar-ari isuna iti KWF!; (b) adda kolonisado a kananakem a sub-textna ti kastoy a panagigipapan iti pagsasaotayo ket saan nga umisu daytoy a politika ken pilosopia ti lengguahetayo; (c)ak-akseptarentay pay laeng nga inferior ti Ilokano/Iluko vis-a-vis sabali a pagsasao kas koma ti Tagalog, Ingles, etc. Forget it!
Talaga nga agwarsitayo iti bagas!
- 4:46 PM
- jim agpalo, jr. said...
-
agyamanak unay kadaytoy a kapanunotam, ka ariel... sapay koma ta mangitedkanto met iti kapanunotam maipapan iti ILUCOS' DEFILEMENT ken ti ILOKANISTA (purist, kasta ti termino ni Dr. Morr Pungayan, historidor ken linguistika iti SLU), ken ti present set-up ti lenguahe...
ipostekto ti salaysayko iti inton domingo ta aggiddanda iti tawid website
- 6:14 PM
- ariel said...
-
Jim, all the time. Panawenen tapno pagsasaritaantayo dagitoy a bambanag tapno makaaddangtayo. Narigat a mailumlom ti isip iti pitak a nabuyok. Masapul ti nasamay ken kasamayan a sirmata.
Agbiagkayo, dakayo amin nga agpampanunot iti paglaingan.
- 6:38 PM
- rva said...
-
mang jim, napintas man dayta panggepmo a suraten wenno nasuratmon a piesa maipapan iti lengguahe. ania kad' dayta iluco defilement ni apo anima? 'tay kad' proposalna nga isubli kano ti daan nga ortografia nga iloco? ania met ti kapanunotam, mang jim, iti sabali pay a proposal ni apo joe padre maipapan itoy?
iti biangko, ayonak ti reintelektualisasion a singasing ni gayyem joel manuel ngem iti laeng ortografia. kinapudnona, isun ti ar-aramatek ngem 'tay modified wenno bukodko a panangiyaplikar. iti ilokano wikipedia a pakitartarawidwidak, ti sursurotenmi ket pagtalinaedenmi ti spelling dagiti bulod a balikas nga espaniol ken english. wenno saan ket 'tay nayiloko nga spellingna met laeng. panagkunak, dagitoy laeng a balikas, bulod wenno ganggannaet a balbalikas ti nasken a maisurat iti orihinal nga spellingda. no met bukod nga iloko a balikas, nasken laeng a maisurat kas orihinalda. ti kunak ditoy nga orihinal a bukod nga ortografia ket maibasar iti nagkauna nga ortografia a naaramat iti alibata. di kad' ayua daytoy met laeng ti aramat a pagsursurat dagiti ilokano idi un-unana? no kasta, daytoy ngarud ti orihinal? mabalin.
kabayatanna, maipapan iti singasing a political party-list dagiti ilokano writers, ti ammok ket nabayagen a panggepda dayta ta mangmangngeg a sarsaritaenda dayta tunggal kombension iti um-ummong. siak a maysa ket saan met nga umanamong iti dayta. a kas iti diak yaanamong iti pinpinnolitika iti uneg ti gumil filipinas. maysa, ammotayo metten ti di panangikabkabilangan ti tradisional a congreso kadagiti kamengda a party-list reps. kitaen ti mapaspasamak iti batasan 5 a kunada.
mang ariel, talaga met a nagiwarsika iti bagas! mangiwarsika man, met, ala, kadakami ditoy, iti asin ken basi!
- 9:27 AM
- jfi said...
-
sabagay agpayso ti kunayo. narigrigat nga agpayso no magampuran iti politika ti maysa a gunglo. madadael ti imahen daytoy.
- 10:36 AM
- jim agpalo, jr. said...
-
wen, adda met ti limmaban (tagalog manen!, adda met ti nakisalisal iti basingkawel iti pulitika iti party list a writer nga Ilokana, ngem naabak met. Nagkampania idi ni erpatna iti GF Convention ta isu ti agdama idi a presidente, ngem naabak latta met...imbutosko met piman, ngem itan ket diak a malagipen ti naganna no hermione wenno asinon daydiay maysa pay a saringit da Mang Honor? hmmn..
n
- 2:16 PM
- ariel said...
-
RVA, JIm, Jake:
Siguro kitaentay ti historia ti agdama a diskurso ken debate maipapan iti ortograpia.
Umuna, nasken a subliantay ti sinkronia ken diakronia ti Iluko/Ilokano (uray daytoy a konsepto ket masapul a warwarentayo ta addaan daytoy iti panagsaridaddeng ti utek (Basaen: ania, aya, ti lugar ti prefix nga "i" ken ti "an/ano"?)
Kayatko a sawen, ti paka(sarita)an ti giyatayo--daytay pakasaritaan ti lengguahetayo. Kas koma ti "alibata" a kunkuna dagiti Tagalog. No subliantay ti Doctrina Christiana, kas pagarigan, masapul a kitaentay sadiay ti proyekto ken programa a kolonial nga induldulin dagiti kolonisador ken imperialista ken birkog iti kananakem(tayo).
Ngem no kitaen ti "natural" a garaw dagiti uni/timek ti lengguahe itatta, makitatayo no ania dagiti uni/timek a saan nga umisu.
Maikadua:
Kasingin ti panagsublitayo iti pakasaritaan ti panangammotayo ti diakronia ti lengguahe: (1) adu ti biddut iti teoria ni Nid Anima ken saan nga agsusurot ti rasonna; (2) ibagana ti panangilukat iti diskusion ken (3) ibagana met laeng ti panangidiayana a ti inaramidna ti pagtuladan ti aminen a panagsurat iti lengguahetayo. Maysa a kerket daytoy a kontradiksion!
Kas pagarigan: apay a patientayo a ti nagan ti pagsasaotayo ket "Samtoy"? Kinalaglag daytoy nga aramid ket amin a di makaammo ti diakronia ti Ilokano ket masapul nga agsukisok ken agamiris. Umuna, akintimek daytoy "Samtoy'? Di kadi ti fraile, kastila, ken ti bisita a saan a naimbitaran? Forget Samtoy--there is so much lie in that. The claim to return to the "Hispanic mode" with all the Qs for "ket" and "Quen" is useless, inutile, impotent. Let us read colonial history properly. Second, if you go back to the Ilokano/Iluko alphabet as claimed by the Kastilas of the Doktrina, the "kurditan" accounts the K-sound but it does not say whether that was K or Q. Now, let us not forget that Ilokano may have developed on its own but it remains a member of the Southeast Asian family of languages. To extricate our language as if we got it from the Genesis account of the Bible is not in accord with linguistic and historical facts. We need Linguistics 101 to understand this. And it is not an advanced course.
About the plan to "standardize".
The 2002 Gumil Filipinas/Gumil Oahu conference appointed us (me and Manang Precy Espiritu to start to form a committee, or at least make proposals for such, to standardize our language). We are doing our darnest best to do that so I included Noemi Rosal of UP Diliman to take part in the initial work of the committee. We have not been disbanded by the GF/GH, I suppose, so we continue to work. But we are expanding the membership. We are counting on other linguists, creative writers, and other cultural advocates/workers. We are watching, observing, gathering data. Religous materials, even if you do not like them, are a good source of information. I have three versions of the Bible in Ilokano/Iluko. I have seen older versions of excerpts in the UP Main, at least as far back as the 30s.
You must understand that while many of you are "writing from Iluko", we not only write from Iluko but many of us are teaching our language in the university (UP, UH). Inaldaw-aldaw a sarsarangtenmi dagitoy a problema. Kas koma ti ia, ie, io. Problema daytoy. Y kadi?
So what we need to do is keep the discussion open but let us, at least, assure ourselves, that our claims are being backed up by empirically correct data and not from some lousy assumptions about language. Or plain impressions. The point of the matter at this time is: Are we able to communicate in Quet? Then use it. What about ket? Use it. You want to write for Bannawag, simply follow the rule: Use the ortography of Bannawag. Bannawag has its own interest to protect and our problem is the least of its problem. We cannot them but ourselves.
What we are doing at this time had happened in the 30s or 40s, this debate on our language.
Search the archives of UP Main Library and you will be shocked that this same discusssion/debate had happened and we are, I am afraid, repeating it.
I understand that many of us were not yet born then. But it is our duty to be respectful of history so we can draw from it lessons that we need to clarify our premises.
The Nid Anima position, I dare say, is counter-productive. That is not the point at this time, I suppose. The point is to keep on writing in whatever ortographic method you use. The production that we will leave behind will serve as the basis for determining whether the language is alive or not.
A note on the "re-intellectualization" thing: that is counter-productive too. It bespeaks of a tacit colonial mindset here. What we need to do is surface the intellect hidden in our language. For instance, I analyzed our concept of social justice and I got the truly operational concept of kinalinteg. What gives? Kinalinteg is far-reaching and antedates other intellectual positioning even from the supposedly intellectually capable West (read: English). If the debates end up in bickering, we will not go anywhere. Raise issues, and leave the issues as they are provided we can prove our point. Otherwise, why waste words? They are sacred, so sacred.
Well, this is not for your three but for us all. Mahalo.
- 6:40 PM
- jim agpalo, jr. said...
-
agyamanak, ka ariel, siguro nasken a maipablaak pay daytoy a sungbatmo iti pagiwarnak tapno addanto ti reperesia dagiti mayat a mangaramat...
iti kinaadu ti addang iti panagbalbaliw iti ortograpia ken lenguahe, panawen siguro itan a maasikaso dagiti limtuad a parikut...ta ne, MATMATUROG SA ITI PANSITAN TI ILUKO?
ipostek no madamdama ti rason a degdeg ti saritaan... innak pay aggurnos ken agatado iti lakok a nateng ken prutas...
- 6:57 AM
- ariel said...
-
Aloha Jim:
Nakaaapalka ta adda wayam nga agatadu. Dakami, darderepdepenmi lattan dagiti ataduem.
Maysa pay: mangisuratak iti blogko ti at-atiddog a paliiwko maipapan kadagiti isyu nga inruaryon. Nawayaka/kayo a mangala ken mangipost ken mangipablaak iti uray no sadinno. Masapul nga agwerret dagiti utektayo amin, di ngamin? Awan tawar ti ataduem?
- 12:48 PM
- jim agpalo, jr. said...
-
ala man ngarud, ka ariel, mangsuratka man a sadiay blogmo ket kopiaekto kadi a, ta ikabil iti tawid news ken iti websitena...
para iti reperensia...
- 1:51 PM
- jfi said...
-
Manong Ariel,
No koma asideg ta Hawaii ket umayak agenrol dita pagisurruam tapno manayunan toy adda nga im-imetek.
- 9:50 AM
- ariel said...
-
jake:
luktantay laeng, adi, dagiti isiptayo ket saanen a masapul ti agenrol. no koma kas kenka amin a kaputotan, anian! kurkoram kadi pay dagiti dadduman tapno makaramanda iti naimas a pegpeg, daytay nabalitokan.
- 11:36 AM
- jim agpalo, jr. said...
-
koma, agtimekda koma met...
- 6:39 AM


text:
Abril
Ti Abril ket isu ti maika-4 a bulan ti tawen dagiti kalendario a Huliano ken Gregoriano ken maysa kadagiti uppat a bulan nga addaan iti kaatiddog iti 30 nga al-aldaw.
Ti Abril ket kadawyan a mainaig iti tiempo ti primabera kadagiti parte ti Akin-amianan a Hemisperio ken otonio kadagiti parte ti Akin-abagatan a Hemisperio, nga idiay ket tiempo a kapada iti Oktubre idiay Akin-amianan a Hemisperio ken iti baliktadna.
Nagan ken taudan[urnosen | urnosen ti taudan]
Dagiti Romano ket inikkanda daytoy a bulan iti Latin a nagan iti Aprilis[1] ngem ti nakaalaan daytoy a nagan ket di naikeddengan. Ti tradisional nga etimolohia ket manipud iti berbo nga aperire, "ti manglukat", manipud iti tiempo a "panaglukat "dagiti kayo ken sabong, a suportaran met babaen ti panangiyasping iti moderno a Griego iti ἁavoιEις (anoixis) (panaglukat) para iti primabera. Gapu ta adda met dagiti bulan ti Romano a nanaganan a pammadayaw kadagiti nainlangitan, ken kas ti Abril ket sagrado idi kenni diosen Benus, ken ti Veneraliana ket natengngel iti umuna nga aldaw, naisingasing idin a ti Aprilis ket kasisigud idi nga isu ti bulanna iti Aphrilis, manipud iti kapadana iti Griego a diosen a ni Aprodita (Aphros), wenno manipud iti Etrusko a nagan iti Apru. Insingasing ni Jacob Grimm a ti nagan iti naipagpagarup a dios wenno bannuar a ni Aper wenno Aprus.[2]
Ti Abril ket isu idi ti maikadua a bulan iti kasapaan a kalendario a Romano, sakbay idi nainayon ti Ianuarius ken Februarius babaen ni Ari Numa Pompilius idi agarup a 700 SK. Daytoy ket nagbalin a ti maikapat a bulan ti tawen ti kaledario (ti tawen idi dagiti duapulo ket dua a bulbulan ket maiparangda nga agsasaruno) idi las-ud iti panawen ti decemvirs idi agarup a 450 SK, idi naikkan pay kadagiti 29 nga aldaw. Ti maika-30 nga aldaw ket nainayon idi las-ud ti reporma nga inaramid babaen ni Julius Caesar idi tengnga ti tawtawen ti 40 SK, a nakapataudan ti kalendario a Huliano.
Dagiti Anglo Sahon ket tinawtawaganda ti Abril a kas Oster-monath wenno Eostur-monath. Kinuna ni Beda iti De temporum ratione a daytoy a bulan ti Eostur ket ti ramut ti balikas ti Paskua ti Panangungar. Kinunana pay a ti bulan ket nainaganan kenni diosen Eostre a ti rambakanna ket adda iti dayta a bulan. Ibagbaga pay baban ni Einhard iti obrana iti Vita Karoli Magni.
Ti aldaw ni San Jorge ket ti maikaduapulo ket tallo nga aldaw ti bulan; ken ti bisperas ni San Marcos, nga agraman iti pammatina a dagiti al-alia dagiti madusa a matay iti kaunegan iti tawen ket makitanto a lumabas iti simbaan ket mapasamak iti maika-duapulo ket uppat.
Iti Tsina ti simboliko a panagarado iti daga babaen ti emperador ken prinsesa iti dara ket mapasamak iti maikatlo a bulanda, ken kankanayon daytoy a maitunos iti Abril. Iti Pinlandes ti Abril ket huhtikuu, a ti kayatna a sawen ket bulan ti panagpukan ken panagpuor, idi mapasamak dagiti panagpukan ken panagpuor dagiti gymnospermae para kadagiti talon.[3]
ti Eslobeno, ti kaaduan a naikeddeng a tradisional a nagan ket ti mali traven, a ti kayatna a sawen ket ti bulan a panangrugi nga agtubo dagiti mula. Daytoy ket immuna a naisurat idi 1466 iti manuskrito ti Škofja Loka.[4]
Dagiti nagibasaran[urnosen | urnosen ti taudan]
- ^ "April" iti Chambers's Encyclopædia. Londres: George Newnes, 1961, vol. 1, p. 497.
- ^ Jacob Grim Geschichte der deutschen Sprache. Cap. "Monate"
- ^ Chisholm 1911.
- ^ "Koledar prireditev v letu 2007 in druge informacije občine Dobrova–Polhov Gradec" [The Calendar of Events and Other Information of the Municipality of Dobrova–Polhov Gradec] (PDF) (iti Slovenian). Municipality of Dobrova-Polhov Gradec. 2006.
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "April". Encyclopædia Britannica (Maika-11 nga ed.). Pagmalditan ti Unibersidad ti Cambridge.
Dagiti silpo ti ruar[urnosen | urnosen ti taudan]
Midia a mainaig iti Abril iti Wikimedia Commons
Dagiti inadaw a sasao a mainaig iti Abril iti Wikiquote (Ingles)
Pakaammo ti panagbiahe idiay Abril manipud iti Wikivoyage (Ingles)


text:
Marantao, Lanao del Sur
Ti Marantao ket maysa a maika-2 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Marantao ket nabingbingay a politikal kadagiti 34 a barbaranggay.[2]
- Bacayawan
- Cawayan Bacolod
- Bacong
- Camalig Bandara Ingud
- Camalig Bubong
- Camalig (Pob.)
- Inudaran Campong
- Cawayan
- Daanaingud
- Cawayan Kalaw
- Kialdan
- Lumbac Kialdan
- Cawayan Linuk
- Lubo
- Inudaran Lumbac
- Mantapoli
- Matampay
- Maul
- Nataron
- Pagalongan Bacayawan
- Pataimas
- Poona Marantao
- Punud Proper
- Tacub
- Maul Ilian
- Palao
- Banga-Pantar
- Batal-Punud
- Bubong Madanding (Bubong)
- Ilian
- Inudaran Loway
- Maul Lumbaca Ingud
- Poblacion
- Tuca Kialdan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Lanao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Lanao del Sur". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Anatole France
Ni Anatole France (panangibalikas: [anatɔl fʁɑ̃s]) (16 Abrill 1844 – 12 Oktubre 1924), naipasngay a kas François-Anatole Thibault, [frɑ̃swa anatɔl tibo], ket maysa a Pranses a mannaniw, agiwarwarnak, ken nobelista. Naipasngay idiay Paris, ken pimmusay idiay Saint-Cyr-sur-Loire.Isu ket maysa a naim-balligian a nobelista, nga addaan kadagiti kalaingan a nailaklako. Isuna ket kameng iti Académie française, ken nangabak ti Premio Nobel iti Literatura para iti panakaibigbigan kaniana kadagiti kagun-odan na iti literatura.


text:
Listaan dagiti rehion ti Hapon
Dagiti rehion ti Hapon ket saan dagitoy nga opisial nga admiministratibo a paset, ngem tradisional a maus-usar a kas dagiti rehional a pannakabingbingay ti Hapon iti kaaduan a konteksto. Kas pagarigan, dagiti mapa ken heograpia a liblibro ket bingbingyenda ti Hapon kadagiti walo a rehion, dagiti reporta ti tiempo ket kadawyanda nga agit-ited iti tiempo babaen ti rehion, ken adu kadagiti negosio ken pagadalan ket us-usarenda dagiti balayda a rehion a kas paset iti nagan ti (Kinki Nippon a Perrokarril, Banko ti Chūgoku, Unibersidad ti Tōhoku, kdpy.). No met ti Hapon ket addaan kadagiti walo a nangato a Korte, dagiti panagsakopda ket saan nga agpada kadagiti walo a rehion a nailista dita baba.
Manipud ti amianan nga agpa-abagatan, dagiti tradisional a rehion ket dagiti:
- Hokkaidō (ti isla ti Hokkaidō ken dagiti asideg nga is-isla, populasion: 5,507,456, kadakkelan a siudad: Sapporo)
- Rehion ti Tōhoku (akin-amianan a Honshū, populasion: 9,335,088, kadakkelan a siudad: Sendai)
- Rehion ti Kantō (akindaya a Honshū, populasion: 42,607,376, kadakkelan a siudad: Tokyo)
- Is-isla ti Nanpō: paset ti Tokyo a Metropolis
- Rehion ti Chūbu (tengnga a Honshū, a mairaman ti Bantay Fuji, populasion: 21,714,995, kadakkelan a siudad: Nagoya), sagpaminsan a nabingbingay iti:
- Rehion ti Hokuriku (amianan a laud a Chūbu, kadakkelan a siudad: Kanazawa)
- Rehion ti Kōshin'etsu (amianan a daya a Chūbu, kadakkelan a siudad: Niigata)
- Rehion ti Tōkai (akin-abagatan a Chūbu, kadakkelan a siudad: Nagoya)
- Kansai wenno rehion ti Kinki (laud-tengnga a Honshū, populasion: 22,755,030, kadakkelan a siudad: Osaka)
- Rehion ti Chūgoku (aknlaud a Honshū, populasion: 7,561,899, kadakkelan a siudad: Hiroshima)
- Rehion ti Shikoku (isla, populasion: 3,977,205, kadakkelan a siudad: Matsuyama)
- Rehion ti Kyūshū (isla, populasion: 14,596,977, kadakkelan a siudad: Fukuoka) a mairaman ti:
- Is-isla ti Ryukyu (Nansei-shotō)
- Is-isla ti Satsunan: paset ti Prepektura ti Kagoshima
- Ryukyu-shotō ken Is-isla ti Daitō: Okinawa
- Is-isla ti Ryukyu (Nansei-shotō)
Ti tunggal maysa ket aglaon ti prepektura, malaksid ti rehion ti Hokkaidō, a masakupanna laeng ti Hokkaidō.


text:
Estoria 76: Nadadael ti Jerusalem
NASUROK a 10 a tawenen nanipud innala ni Ari Nabucodonosor amin dagiti de adal nga Israelitas idiay Babilonia. Ket ita kitaem ti mapaspasamaken! Mapupuoranen ti Jerusalem. Ket dagiti Israelitas a di napapatay ti maip-ipanen a balud idiay Babilonia.
Laglagipem, isu daytoy ti impakpakdaar dagiti mammadto ni Jehova a mapasamak no di agbalbaliw dagiti tattao iti kinadakesda. Ngem di nangipangag dagiti Israelitas. Gapuna maikarida a madusa. Imbaga ni Ezekiel a mammadto ti Dios kadatayo dagiti dakes nga ar-aramiden dagiti Israelitas.
Ni Ezekiel ket isut’ maysa dagiti agtutubo nga impan ni Ari Nabucodonosor nasurok a 10 a tawtawenen idiay Babilonia sakbay daytoy dakkel a pannakadadael ti Jerusalem. Ni Daniel ken ti tallo a gagayyemna, da Sidrac, Misac ken Abdenago, ti naigiddan met a naala iti dayta.
Nupay isut’ adda idiay Babilonia, impakita ni Jehova ken ni Ezekiel dagiti kinadakes a mapaspasamak idiay Jerusalem iti templo. Inaramid ni Jehova daytoy babaen iti milagro. Ket ti nakita ni Ezekiel ti nakaap-aprang!
‘Kitaem dagitoy makarimon a bambanag idiay templo,’ kuna ni Jehova ken Ezekiel. ‘Kitaem dagiti pader a naabbongan iti retretrato dagiti uleg ken dadduma pay nga an-animal. Ket kitaem dagiti Israelitas nga agdaydayaw kadakuada!’
‘Makitam kadi ti sililimed nga ar-aramiden dagiti papangulo nga Israelita?’ insaludsod ni Jehova ken ni Ezekiel. Wen, makitkitana met daytoy. Addada 70 a lallaki, ket agdaydayawda amin kadagiti ulbod a didios. Pagarupda no di makitkita ni Jehova ida.
Kalpasanna impakita ni Jehova ken Ezekiel ti babbai idiay amianan a ruangan ti templo. Agdaydayawda iti ulbod a dios a ni Tammuz. Ken adda met 25 a lallaki idiay ruangan ti templo ni Jehova nga agdaydayaw iti init!
‘Dagitoy a tattao saandak a pagraraeman,’ kuna ni Jehova. Saanda laeng nga agar-aramid ti kinadakes no di ket umayda pay a mismo iti templok a mangaramid kadagitoy!’ Gapuna inkari ni Jehova: ‘Mariknadanto ti bara ti pungtotko. Ket diakto pagladingitan inton madadaelda.’
Tallo a tawen kalpasan ti pannakaipakita ken ni Ezekiel dagitoy a bambanag, immalsa dagiti Israelitas a maibusor ken Ari Nabucodonosor. Gapuna simmang-at a maibusor met kadakuada. Ket, ti Jerusalem napuoran iti daga, ket kaaduan kadagiti tattao ti napapatay wenno naipan a kayaw idiay Babilonia.
Apay a napasamak daytoy? Gapu ta di nagimdeng dagiti Israelitas ken Jehova ken nagtulnog iti linlintegna. Ipakita daytoy ti kinapateg ti intay kanayon a panagaramid ti sasawen ni Jehova.
Idi damo sumagmamano a tattao ti napalubosan nga agtaeng idiay daga ti Israel. Maysa a Judio nga agnagan Geodalias ti naikabil nga inkargado kadakuada. Ngem dadduma nga Israelitas ti nangpatay ken Geodalias. Itan agbuteng manen dagiti tattao nga umay dagiti taga Babilonia ket dadaelenda ida gapu itoy a kinadakes. Gapuna pinilitda nga umay ni Jeremias kadakuada, ket nagkamangda idiay Egipto.
Daytoy ti namagbalin iti daga ti Israel nga awan matagtagitaona. Iti 70 a tawtawen, naglangalang ti daga. Ngem inkari ni Jehova nga isublinanto met laeng ti ilina iti daga kalpasan ti 70 a tawtawen. Kabayatanna, aniat’ mapaspasamak iti ili ti Dios idiay Babilonia? Kitaentayo.
2 Ar-ari 25:1-26; Jeremias 29:10; Ezekiel 1:1-3; 8:1-18.
Dagiti Saludsod
- Kas makitam iti ladawan, ania ti mapaspasamak iti Jerusalem ken kadagiti Israelita?
- Siasino ni Ezekiel, ket ania dagiti makarimon a banag nga impakita kenkuana ni Jehova?
- Gapu ta ni Jehova ket saan a raraemen dagiti Israelita, ania ti inkarina?
- Ania ti inaramid ni Ari Nabucodonosor kalpasan nga immalsa dagiti Israelita maibusor kenkuana?
- Apay nga impalubos ni Jehova a mapasamak kadagiti Israelita ti nakaam-ames a pannakadadael?
- Kasano a nagbalin nga awan matagtagitaona ti daga ti Israel, ken iti mano a tawen?
Kanayonan a salsaludsod
- Basaenyo ti 2 Ar-ari 25:1-26.
Siasino ni Zedekias, ania ti napasamak kenkuana, ket kasano a tinungpal daytoy ti padto ti Biblia? (2 Ar. 25:5-7; Ezeq. 12:13-15)
Siasino ti kinuna ni Jehova a manungsungbat iti amin a kinagulib nga inaramid ti Israel? (2 Ar. 25:9, 11, 12, 18, 19; 2 Cron. 36:14, 17)
- Basaenyo ti Ezequiel 8:1-18.
Kasano a tinulad ti Kakristianuan dagiti apostata nga Israelita a nagdaydayaw iti init? (Ezeq. 8:16; Isa. 5:20, 21; Juan 3:19-21; 2 Tim. 4:3)


text:
PAKASARITAAN ITI BIAG
Gunggonaan ni Jehova Dagidiay Agtalek Kenkuana
Adda dagiti gundaway a ditay maibaga ti mapasamak iti biag, ditay masierto, ken marigatantay pay a mangsango iti dayta. Ngem bendisionan ni Jehova dagidiay agpannuray kenkuana imbes nga iti bukodda a pannakaawat. Napaneknekanmi daytoy ken baketko iti napaut ken makapnek a biagmi. Kastoy ti ababa a pakasaritaanmi.
NAGAM-AMMO da Tatang ken Nanang idi 1919 iti maysa a kombension dagiti International Bible Students iti Cedar Point, Ohio, U.S.A. Nagkasarda iti daydi met la a tawen. Nayanakak idi 1922, ket kalpasan ti dua a tawen, simmaruno met ni adingko a Paul. Ni met Grace a baketko ket naipasngay idi 1930. Dagiti nagannakna a da Roy ken Ruth Howell ket agpada a dimmakkel iti pamilia dagiti Bible Students. Agpada met a Bible Students dagiti nagannak ni nanangna ken gagayyem ida ni Kabsat Charles Taze Russell.
Naam-ammok ni Grace idi 1947, ket nagkasarkami idi Hulio 16, 1949. Sakbay a nagasawakami, nagsaritaanmi dagiti planomi. Inkeddengmi nga agbalinkami nga amin-tiempo a ministro ken saankami a maaddaan iti anak. Isu a naggiddankami a nagpayunir idi Oktubre 1, 1950. Sa idi 1952, naawiskami nga agserbi iti sirkito.
PANAGDALIASAT A TRABAHO KEN PANAGESKUELA ITI GILEAD
Mariknami a kasapulanmi ti ad-adu a tulong tapno maitungpalmi ti baro nga annongenmi. Bayat nga agpatpatulongak kadagiti aduan kapadasan a kakabsat, nagbirokak met iti tumulong ken Grace. Immasidegak ken Marvin Holien, a nabayagen a gayyem ti pamiliami ken dati nga agdaldaliasat a manangaywan. Dinamagko, “Adda kadi am-ammoyo a mabalin a makatulong ken Grace? Ubing pay ngamin ken awan pay unay ti kapadasanna.” Insungbatna, “Wen adda, ni Edna Winkle, adu ti maitulongna ta nalaing a payunir.” Kinuna ni Grace idi agangay maipapan ken Edna: “Tinulongannak a makisarita a kalmado ken sinuruannak iti aramidek no adda agkedked a makisarita. Sinuruannak met a dumngeg iti bumalay tapno maammuak no ania ti maitutop nga isungbatko. Talaga nga isu ti kasapulak!”
Nagserbikami ken Grace iti dua a sirkito iti estado ti Iowa, a pakairamanan ti dadduma a paset ti estado ti Minnesota ken South Dakota. Kalpasanna, nayakarkami iti New York Circuit 1, a pakairamanan ti Brooklyn ken Queens. Diminto pulos malipatan ti pannakariknami a nagbassit pay ti kapadasanmi iti panagdaliasat a trabaho. Karaman iti daytoy a sirkito ti Brooklyn Heights Congregation, a mangus-usar iti Kingdom Hall iti Bethel ket adu sadiay ti nabayagen a Bethelite. Kalpasan a naiparangko ti umuna a palawag serbisio, immasideg kaniak ni Kabsat Nathan Knorr sa kinunana: “Malcolm, binalakadannakami maipapan iti sumagmamano a banag, ket nasayaat dayta. Ngem laglagipem a no saannakami a siaayat a balakadan, saanka unay a makatulong iti organisasion. Itultuloymo ti nasayaat nga ar-aramidem.” Imbagak daytoy ken Grace kalpasan ti gimong. Idi nakaulikamin iti kuartomi iti Bethel, uraykam la nagsangsangit gapu iti nerbiosmi.
“Laglagipem a no saannakami a siaayat a balakadan, saanka unay a makatulong iti organisasion. Itultuloymo ti nasayaat nga ar-aramidem”
Kalpasan ti sumagmamano a bulan, nakaawatkami iti imbitasion para iti maika-24 a klase ti Gilead, nga agturpos iti Pebrero 1955. Naibaga kadakami a ti panggep ti panageskuelami ket tapno ad-adda nga epektibokami iti panagdaliasat a trabaho imbes a maibaonkami kas misionero. Naisangsangayan a kapadasan ti panageskuelami ket nakitami nga adu pay ti parang-ayenmi.
Idi nalpasen ti panageskuelami, nadutokankami nga agbisita iti distrito. Karaman iti distritomi ti estado ti Indiana, Michigan, ken Ohio. Ngem nasdaawkami ta idi Disiembre 1955, nakaawatkami iti surat manipud ken Kabsat Knorr. Kunana: “Ibagam ti agpayso. Ania ti kaykayatmo, agserbika ditoy Bethel a permanente . . . wenno kalpasan ti sumagmamano a tawenmo ditoy, agserbika iti sabali a pagilian? Ngem no kaykayatmo ti agserbi iti distrito wenno sirkito, ibagam laeng.” Nagsubalitkami ket imbagami a maragsakankami iti aniaman nga annongen a maipaay kadakami. Madagdagus a naawiskami nga agreport iti Bethel!
NARAGSAK A TAWTAWEN ITI BETHEL
Karaman kadagiti naragsak a tawtawen ti panagserbik iti Bethel ti pribilehio a panagpalawag ken panangisuro iti nadumaduma a paset ti Estados Unidos. Nakiramanak iti panangsanay ken panangtulong iti adu nga agkabannuag a lallaki a nakaitalkan idi agangay ti dadakkel a pribilehio iti uneg ti organisasion ni Jehova. Di nagbayag, nagbalinak a sekretario ni Kabsat Knorr iti opisina a mangor-organisar iti sangalubongan a trabaho a panangasaba.
Natagiragsakko ti adu a tawtawen a panagtrabahok iti Service Department. Sadiay a nakaduak ni T. J. (Bud) Sullivan, a dati a manangaywan iti dayta a departamento. Ngem adu met ti naadalko iti dadduma pay a kakabsat a kas ken Fred Rusk a nadutokan a mangsanay kaniak. Malagipko nga adda naminsan a sipapasig a dinamagko kenkuana, “Fred, apay a nakaad-adu ti balbaliwam kadagiti ar-aramidek a surat?” Nagkatawa ngem serioso nga imbagana: “Malcolm, no makisarsaritaka, nalakam laeng nga ilawlawag ti kayatmo a sawen. Ngem no agaramidka iti surat, nangruna no aggapu ditoy, masapul a nalawag ken umiso agingga’t mabalin.” Sa innayonna, “Ngem dika agdanag—nasayaat ti maar-aramidam, ket nasaysayaatto pay inton agangay.”
Nagduduma ti trabaho ni Grace iti Bethel iti panaglabas ti tawtawen, pakairamanan ti panagdalus kadagiti kuarto. Natagiragsakna dayta a trabaho. Agingga ita, no masabetmi ti dadduma a kakabsat iti Bethel nga agtutubo pay laeng kadagidi a tawtawen, maragsakanda a mangibaga ken Grace, “Nagsayaat ti panangisurom kaniak a mangurnos iti kamak, ket ap-apresiaren dayta ni nanangko.” Natagiragsak met ni Grace ti agtrabaho iti Magazine, Correspondence, ken Tape Duplicating Department. Gapu kadagitoy a nagduduma a trabaho, imbilangna a pribilehio ken bendision aniaman ti trabahotayo iti organisasion ni Jehova wenno sadinoman ti pagserserbiantayo. Kasta pay laeng ti panangmatmatna agingga ita.
DAGITI PANAGBALBALIW NGA INARAMIDMI
Idi katengngaan ti dekada ‘70, nakitami a kasapulan nga aywananmi dagiti tumataenganen a nagannakmi, isu a kasapulan nga agdesisionkami. Saanmi koma a kayat a panawan ti Bethel ken dagiti kakabsat sadiay a nagbalinen a nasinged kadakami. Ngem kaskasdi a mariknak a responsabilidadmi nga aywanan dagiti nagannakmi. Isu a rimmuarkami iti Bethel, ngem mangnamnamakami a makasublikaminto met laeng inton agbaliw ti kasasaadmi.
Tapno masuportarak ti pinansial a kasapulanmi, nagbalinak nga ahente ti insurance. Diakto pulos malipatan ti imbaga kaniak ti maysa a manedyer bayat ti training-ko: “Para rabii daytoy a trabaho ta isu ti kaadda dagiti tattao iti balayda. Isu a masapul nga agtrabahoka iti tunggal rabii.” Insungbatko, “Wen, ammok nga adun ti kapadasam, ket maawatanka. Ngem adda met dagiti naespirituan a responsabilidadko a diak pay pulos binaybay-an, ket diak kayat a baybay-an dagita. Agtrabahoak iti rabii, ngem iti Martes ken Huebes, masapul a tumabunoak kadagiti nakapatpateg a gimong.” Talaga a binendisionan ni Jehova ti diak pananglangan kadagiti gimong gapu laeng iti trabaho.
Addakami iti sibay ni nanangko idi pimmusay idi Hulio 1987 iti maysa a nursing home. Kinuna ti head nurse ken Grace: “Mrs. Allen, agawidkan tapno aginanaka. Apresiarenmi ti kanayon a kaaddam ditoy para ken katugangam. Ammom nga inaramidmo ti amin a kabaelam para kenkuana.”
Idi Disiembre 1987, nagaplikarkami manen nga agserbi iti Bethel, ti lugar nga ipatpategmi. Ngem sumagmamano laeng nga aldaw kalpasanna, natakuatan nga addaan ni Grace iti kanser ti bagis isu a kasapulan a maoperaan. Di nagbayag, immimbag ket naagasan ti kanserna. Kabayatanna, nakaawatkami iti surat manipud iti Bethel a mangirekrekomenda nga itultuloymi laengen ti ministeriomi iti kongregasionmi. Determinadokami a mangitultuloy iti naregta a pannakiramanmi iti trabaho ti Pagarian.
Idi agangay, nakabirokak iti trabaho idiay Texas. Inkeddengmi ti umakar ta magustuanmi ti nabarbara a klima sadiay. Agarup 25 a tawenmin ditoy Texas, ket naaddaankami iti nakasingsinged a singgalut kadagiti kakabsat.
DAGITI NASURSUROMI
Nagsakit ni Grace iti kanser ti bagis ken thyroid, ken iti nabiit pay, kanser ti suso. Ngem saan a pulos nagreklamo iti kasasaadna ken nagtalinaed a managpasakup ken mannakikooperar. Masansan a maisaludsod kenkuana, “Ania ti sekreto ti naragsak ken naballigi a panagasawayo?” Mangdakamat iti uppat a banag: “Nasingedkami nga aggayyem. Inaldawkami nga agtungtong. Kanayonkami nga agkadua. Ken saankami a maturog nga adda pay laeng sakit ti nakemmi iti maysa ken maysa.” Siempre, adda latta dagiti dimi pagkinnaawatan, ngem agpinnakawankami ken lipatenmi dagita—ket talaga nga epektibo dayta.
“Kanayon nga agtalekka ken Jehova ken akseptarem no ania dagiti ipalubosna a kasasaad”
Kadagiti narigat a kasasaad a napasaranmi, dagitoy ti sumagmamano a napateg a nasursuromi:
Kanayon nga agtalekka ken Jehova ken akseptarem no ania dagiti ipalubosna a kasasaad. Dika agtalek iti bukodmo a pannakaawat.—Prov. 3:5, 6; Jer. 17:7.
Agpaiwanwanka iti Sao ni Jehova iti aniaman a situasion. Nakapatpateg ti panagtulnog ken Jehova ken kadagiti lintegna. Adda laeng dua a pagpiliam—agtulnogka wenno saan.—Roma 6:16; Heb. 4:12.
Ti kapatgan isu ti panangaramid iti naimbag a nagan ken Jehova. Yun-unam ti pagayatanna, saan a ti panagbirok iti material a kinabaknang.—Prov. 28:20; Ecl. 7:1; Mat. 6:33, 34.
Ikararagmo nga agbalinka a nabunga ken aktibo iti panagserbim ken Jehova. Ipamaysam nga aramiden no ania ti kabaelam, saan a ti dimo kabaelan.—Mat. 22:37; 2 Tim. 4:2.
Bigbigem nga awanen ti sabali pay nga organisasion a bembendisionan ken an-anamongan ni Jehova.—Juan 6:68.
Agpadakami ken Grace a nakapagserbin ken Jehova iti nasurok a 75 a tawen. Kas agassawa, dandani 65 a tawenmin nga agserserbi kenkuana. Talaga a nagragsak ti panagkaduami nga agserbi ken Jehova agingga ita. Namnamaen ken ikarkararagmi a mapadasan met koma ti amin a kakabsattayo ti nariknami a pannakapnek gapu iti panagtalekmi ken Jehova.


text:
Lugus, Sulu
Ti Lugus ket maysa a maika-5 a klase nga ili iti probinsia ti Sulu iti Filipinas.
Dagiti baranggay[urnosen | urnosen ti taudan]
Ti Lugus ket nabingbingay a politikal kadagiti 17 a barbaranggay.[2]
- Alu Bus-Bus
- Alu-Duyong
- Bas Lugus
- Gapas Rugasan
- Gapas Tubig Tuwak
- Huwit-huwit Bas Nonok
- Huwit-huwit Proper
- Kutah Parang
- Laha
- Larap
- Lugus Proper
- Mangkallay
- Mantan
- Pait
- Parian Kayawan
- Sibul
- Tingkangan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Sulu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Sulu". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Listaan dagiti di aktibo a bulkan ti Filipinas
Daytoy ket listaan dagiti di aktibo a bulkan ti Filipinas. Dagiti bulkan nga awan rehistro kadagiti panagbettak ket naikeddeng a natay wenno di aktibo. Ti pisikal a pormada manipud ti kinaudi nga aktibidad ket binaliwanen babaen dagiti ahente ti panagbalbaliw babaen ti klima ken nurunor nga adda ti pormasion dagiti nauneg ken atiddog a rengngat.[1] Ti di aktibo ket saan met a nasken a mangibagbaga a ti maysa a bulkan ket saanto a bumtak manen. Ti Bantay Pinatubo ket awan idi ti nairehistro a panagbettak sakbay ti nakadidigra a panagbettak idi 1992. Ti Bulkan Chaiten idiay Chile ket naudi a bimtak idi 7420 SK ± 75 a tawtawen sakbay ti nakaro a panagbettakna idi Mayo 2008.
Ti Instituto ti Bulkanolohia ken Seismolohia ti Filipinas (PHIVOLCS) ket agdama a mangilista kadagiti 355 a bulkan ti Filipinas a kas di aktibo.[2] Ti listaan ti PHIVOLCS ket isu ti batayan daytoy a listaan, nga adda met dagiti nainayon a pakaammo, adda met dagiti dadduma a nabaliwan ti pannakaidasig iti aktibo a listaan wenno mabalin nga aktibo a listaan. Dagiti bulkan nga addaan iti solpatariko wenno pumaroliko nga aktibidad a mangipakpakita ti aktibo a panagpaay ti magma a kas ti Banbantay ti Pocdol, ket naikabilda kadagiti mabalin nga aktibo a bulkan ti Filipinas. Daytoy a listaan ket mangipakpakita kadagiti 339 a di aktibo a bulkan iti Filipinas.
Dagiti linaon
Dagiti di aktibo a bulkan ti Filipinas[urnosen | urnosen ti taudan]
Nailista babaen ti bulkaniko a rehion
Lingsat ti Luzon[urnosen | urnosen ti taudan]
Luzon[urnosen | urnosen ti taudan]
Visayas[urnosen | urnosen ti taudan]
Sulu[urnosen | urnosen ti taudan]
Mindanao[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Panagsisiim ti Bulkan ti PHIVOLCS". Instituto ti Bulkanolohia ken Seismolohia ti Filipinas. Naala idi 2013-11-05.
- ^ "Listaan dagiti Di Aktibo a Bulkan". Instituto ti Bulkanolohia ken Seismolohia ti Filipinas (PHIVOLCS).
Dagiti silpo ti ruar[urnosen | urnosen ti taudan]
Midia a mainaig iti Bulbulkan ti Filipinas iti Wikimedia Commons


text:
Bise gobernador
Ti bise gobernador wenno teniente gonernador ket maysa a nangato nga opisial iti estado, ti husto a papelna ken ranggo ket agdumaduma babaen kadagiti sabali a pagturayan, ngem kankanayon nga isu ti deputado wenno teniente iti/wenno nairanggo iti baba ti gobernador — ti "maikadua nga agbilbilin". Kadagiti adu nga estado ti Mankomunidad ti Pagpagilian , ti bise gobernador ket isu tirepresentatibolieutenant governor is the representative of the monarkia ken agtigtignay a kas ti nominal a hepe nga ehekutibo nga opisial ti estado, probinsia wenno teritorio a nakaawatanda iti pannakaidutok, urayno babaen ti taripnong ti bise gobernador ketmabalin nga agbilin ti husto nga ehekutibo a bileg iti primero iti maysa a probinsia.